Avis juridique important

|

52002PC0406(11)

Ehdotus: neuvoston asetus asetuksen (EY) N:o 40/94 muuttamisesta sisämarkkinoilla toimivaan yhdenmukaistamisvirastoon sovellettavien sisäistä tilintarkastusta ja valvontaa sekä viraston asiakirjoihin tutustumista koskevien sääntöjen osalta  /* KOM/2002/0406 lopull. - CNS 2002/0177 */

Virallinen lehti nro 331 E , 31/12/2002 s. 0075 - 0076

Ehdotus: NEUVOSTON ASETUS asetuksen (EY) N:o 40/94 muuttamisesta sisämarkkinoilla toimivaan yhdenmukaistamisvirastoon sovellettavien sisäistä tilintarkastusta ja valvontaa sekä viraston asiakirjoihin tutustumista koskevien sääntöjen osalta(komission esittämä)PERUSTELUT1. YleistäUusi Euroopan yhteisöjen yleiseen talousarvioon sovellettava varainhoitoasetus tulee voimaan 1. tammikuuta 2003. Siinä käsitellään muun muassa yhteisöjen erillisvirastojen talousarviota ja rahoitusta uudelta kannalta.Tärkeimmistä uudistuksista säädetään seuraavissa säännöksissä:* (185 artikla):* Komissio antaa varainhoidon puiteasetuksen sellaisille yhteisöjen perustamille elimille, joilla on oikeushenkilöllisyys ja jotka todellisuudessa saavat talousarviosta suoritettavaa avustusta. Tällaisten elinten varainhoitoa koskevat säännöt voivat poiketa puiteasetuksesta ainoastaan, jos se on välttämätöntä elinten toiminnasta johtuvien erityisvaatimusten vuoksi ja jos komissio antaa siihen suostumuksensa.* Euroopan parlamentti antaa neuvoston suosituksesta vastuuvapauden 1 kohdassa tarkoitettujen elinten talousarvioiden toteuttamisesta.* Komission sisäisellä tarkastajalla on kyseisten elinten osalta samat toimivaltuudet kuin komission yksiköiden osalta.* Edellä tarkoitetut elimet soveltavat komission kirjanpitäjän antamia kirjanpitosääntöjä, jotta niiden tilinpäätökset voidaan yhdistää komission tilinpäätökseen.* (46 artiklan 3 kohdan d alakohta): 185 artiklan 1 kohdassa tarkoitettujen elinten henkilöstötaulukon vahvistaa yhteisön budjettivallan käyttäjä.Näiden uudistusten vuoksi on muutettava myös erillisvirastojen perustamissäädöksiä. Varainhoito- ja rahoitussäännökset annetaan omassa varainhoitoasetuksessa. Myös perustamissäädöksessä (yleensä neuvoston asetus) on kuitenkin varainhoitoa ja talousarviota koskevia säännöksiä (mm. talousarvion vahvistaminen ja toteuttaminen, valvontakeinot, kirjanpito, vastuuvapauden myöntäminen sekä viraston varainhoitoasetuksen hyväksymismenettely).Erillisvirastojen perustamissäädöksiin on siis tehtävä tarpeelliset muutokset, jotta uusi järjestelmä voitaisiin ottaa käyttöön.  Oheisissa ehdotuksissa on kyse näistä muutoksista.Myös niiden erillisvirastojen, joita varainhoitoasetuksen 185 artiklan 1 kohdassa esitetty määritelmä ei kata, säädöskehys on saatettava uuden varainhoitoasetuksen mukaiseksi ainakin siltä osin, että tilien keskitetyt ennakkotarkastukset lopetetaan kokonaan.Näissä ehdotuksissa otetaan kantaa myös kahteen muuhun yhteisön erillisvirastoihin liittyvään kysymykseen.Ensimmäinen näistä liittyy nykyiseen hallinnonuudistusprosessiin ja koskee hallinnon avoimuutta ja kansalaisten oikeutta tutustua asiakirjoihin. Varainhoitoasetuksen uudelleenlaatimisen yhteydessä toimielimet sopivat, että uuteen varainhoitoasetukseen sisällytetään säännös, jonka mukaan kansalaisilla on oltava yhteisön säädöskehyksessä määritellyissä rajoissa oikeus tutustua erillisvirastoja koskeviin tietoihin. Euroopan parlamentin, neuvoston ja komission asiakirjojen saamisesta yleisön tutustuttavaksi annetun Euroopan parlamentin ja neuvoston asetuksen (EY) N:o 1049/2001 hyväksymisen yhteydessä kyseiset kolme toimielintä sopivat yhteisellä julistuksella, että yhteisön virastojen on noudatettava samoja sääntöjä asiakirjoihin tutustumisesta. Tästä syystä komissio ehdottaa asiakirjoihin tutustumista koskevan säännöksen lisäämistä nykyisten viidentoista erillisviraston perustamissäädöksiin.Toinen kysymys liittyy yhteisön erillisvirastojen johtajien nimitysmenettelyyn. Vaikka virastojen perustamissäädöksiä annettaessa neuvoston tarkoituksena olikin mahdollistaa johtajan toimikauden uusiminen, komissio katsoo, että useimpien säädösten nykyinen sanamuoto ei ilmennä tätä tarkoitusta riittävän selkeästi. Säännös, jonka mukaan toimikausi voidaan uusia, voidaan tulkita tarkoittavan ainoastaan sitä, että toimenhaltija voi toimikautensa päättyessä asettua ehdolle uutta toimikautta varten. Tällöinkin yhteisön erillisvirastojen on kuitenkin noudatettava perustamissäädöksessään säädettyä menettelyä. Kyseinen tulkinta perustuu EY:n perustamissopimuksen 214 artiklan 1 kohdan vastaaviin säännöksiin komission jäsenten nimittämismenettelystä sekä 223 ja 225 artiklan säännöksiin EY:n tuomioistuimen tuomareiden nimittämismenettelystä. Erillisvirastojen johtajien erityisaseman vuoksi tämän vastaavuuden säilyttäminen on perusteltua, ja näin voidaan poiketa yhteisöjen muuhun henkilöstöön sovellettavien palvelussuhteen ehtojen 8 artiklan tulkinnasta, jonka mukaisesti palvelussuhdetta voidaan pidentää ilman uutta valintamenettelyä.Komissio ehdottaa nykyisten säännösten selkeyttämistä siten, että ei olisi tarpeen käynnistää uutta hakumenettelyä aina, kun johtajan toimikausi päättyy. Tällöin työsopimusta voitaisiin jatkaa toimivaltaisen elimen ehdotuksesta ilman uutta hakua. Näin voitaisiin taata virastojen johtamisessa tarvittava jatkuvuus ja samalla huolehtia siitä, että ne pysyvät avoimina uusille ideoille ja politiikoille. Työsopimusta voitaisiin jatkaa tällä tavoin vain kerran, mikä ei kuitenkaan estäisi johtajaa hakemasta paikkaa uudelleen toisen toimikautensa päättyessä. Sama henkilö voisi siis säilyttää paikkansa toisen toimikautensa päättymisen jälkeenkin, jos hänet valitaan uuden hakumenettelyn tuloksena.2. Ehdotusten laajuusVarainhoitoasetuksen uudelleenlaatimisprosessin yleisen edistymisen perusteella voidaan olettaa, että uutta (185 artiklaan ja 46 artiklan 3 kohdan d alakohtaan) perustuvaa järjestelmää on sovellettava seuraaviin kolmeentoista yhteisön erillisvirastoon:* Euroopan ammatillisen koulutuksen kehittämiskeskus (Thessaloniki) [1][1]  Asetus (EY) N:o 337/75, annettu 10. helmikuuta 1975.* Euroopan elin- ja työolojen kehittämissäätiö (Dublin) [2][2]  Asetus (EY) N:o 1365/75, annettu 26. toukokuuta 1975.* Euroopan ympäristökeskus (Kööpenhamina) [3][3]  Asetus (EY) N:o 1210/90, annettu 7. toukokuuta 1990.* Euroopan koulutussäätiö (Torino) [4][4]  Asetus (EY) N:o 1360/90, annettu 7. toukokuuta 1990.* Euroopan huumausaineiden ja niiden väärinkäytön seurantakeskus (Lissabon) [5][5]  Asetus (EY) N:o 302/93, annettu 8. helmikuuta 1993.* Euroopan lääkearviointivirasto (Lontoo) [6][6]  Asetus (EY) N:o 2309/93, annettu 22. heinäkuuta 1993.* Euroopan työturvallisuus- ja työterveysvirasto (Bilbao) [7][7]  Asetus (EY) N:o 2062/94, annettu 18. heinäkuuta 1994.* Euroopan unionin elinten käännöskeskus (Luxemburg) [8][8]  Asetus (EY) N:o 2965/94, annettu 28. marraskuuta 1994.* Euroopan rasismin ja muukalaisvihan seurantakeskus (Wien) [9][9]  Asetus (EY) N:o 1035/97, annettu 2. kesäkuuta 1997.* Euroopan jälleenrakennusvirasto (Thessaloniki) [10][10]  Asetus (EY) N:o 2667/2000, annettu 5. joulukuuta 2000.* Euroopan elintarviketurvallisuusviranomainen [11][11]  Asetus (EY) N:o 178/2002, annettu 28. tammikuuta 2002.* Euroopan lentoturvallisuusviranomainen [12][12]  .../KOM(2000) 595 lopullinen, 4. joulukuuta 2000. Asetus (EY) N:o .../2002, annettu ... kesäkuuta 2002.* Euroopan meriturvallisuusviranomainen [13][13]  .../KOM(2002) 802 lopullinen, 8. joulukuuta 2000. Asetus (EY) N:o .../2002, annettu ... kesäkuuta 2002.Lisäksi sitä voidaan soveltaa Eurojustiin [14], joka kuuluu tosin kolmannen pilarin piiriin, mutta on hyvinkin rinnastettavissa yhteisön erillisvirastoihin sekä varainhoidon että rahoituksen kannalta.[14]  Neuvoston päätös 2002/187/YOS, tehty 28. helmikuuta 2002.Seuraavat kaksi yhteisön erillisvirastoa eivät saa avustusta yleisestä talousarviosta:* Sisämarkkinoilla toimiva yhdenmukaistamisvirasto (Alicante) [15][15]  Asetus (EY) N:o 40/94, annettu 20. joulukuuta 1993.* Yhteisön kasvilajikevirasto (Angers) [16][16]  Asetus (EY) N:o 2100/94, annettu 27. heinäkuuta 1994.Näin ollen ne eivät kuulu 185 artiklassa annetun määritelmän piiriin. Sen sijaan ehdotukset sisäisen tarkastuksen saattamiseksi uuden varainhoitoasetuksen mukaiseksi koskevat myös niitä.Alun perin oli tarkoitus käsitellä myös Euroopan rautatievirastoa (KOM(2002) 23 lopullinen). Rautatieviraston perustamiseen liittyvä lainsäädäntömenettely on kuitenkin vasta alkuvaiheessa, joten se päätettiin jättää tämän ehdotuksen ulkopuolelle.Avoimuuteen liittyvät muutokset, joilla lisätään perustamissäädöksiin säännökset oikeudesta tutustua asiakirjoihin, koskevat kaikkia viittätoista nykyistä yhteisön erillisvirastoa (riippumatta siitä, sovelletaanko niihin varainhoitoasetuksen 185 artiklaa). Sen sijaan ne eivät koske Eurojustia. [17][17]  Asetusta (EY) N:o 1049/2001 ei sovelleta suoraan kolmannen pilarin asioihin.Ehdotuksessa selkeytetään säännöksiä, jotka koskevat edellä lueteltujen kolmentoista viraston johtajien nimitysmenettelyä. Tällaista selkeytystä ei kuitenkaan tarvita asetukseen N:o 1360/90, sellaisena kuin se on muutettuna asetuksella N:o 1572/98. Tämä asetus on mallina ehdotettujen muutosten ja Eurojust-päätöksen sanamuodolle. Eurojustin tapauksessa hallinnollinen johtaja ei ole viraston päällikkö, vaan hän työskentelee kollegion ja sen puheenjohtajan alaisuudessa (päätöksen 2002/187/YOS 29 artiklan 4 kohta). Näin ollen hallinnollisen johtajan asema ei ole verrattavissa komission jäsenten tai yhteisöjen tuomioistuimen tuomareiden asemaan. Asetuksessa N:o 2667/2000 Euroopan jälleenrakennusvirastosta ei ole minkäänlaisia säännöksiä johtajan toimikauden uusimisesta. Siksi tämän asetuksen asianomaiseen kohtaan ei ehdoteta muutoksia.3. Ehdotusten olennainen sisältö3.1. Yleisestä talousarviosta avustetaan neljäätoista virastoa, jotka kuuluvat näin ollen uuden varainhoitoasetuksen 185 artiklan piiriin. Näiden virastojen osalta ehdotusten olennainen sisältö on seuraava:* 185 artiklan mukaisesti:* Euroopan parlamentti antaa vastuuvapauden neuvoston suosituksesta* komission sisäisen tarkastajan toimivaltuudet määritellään tarkasti ja keskitetyistä ennakkotarkastuksista luovutaan* kirjanpidosta annetaan uuden varainhoitoasetuksen mukaiset säännökset,* komission 185 artiklasta antaman julistuksen mukaisesti:* komissio on sitoutunut kuulemaan Euroopan parlamenttia, neuvostoa ja tilintarkastustuomioistuinta 185 artiklan 1 kohdan mukaisesti annettavasta varainhoidon puiteasetuksesta. Näin ollen eri virastojen perustamissäädöksiin ei tarvitse sisällyttää muodollista vaatimusta tilintarkastustuomioistuimen kuulemisesta erikseen jokaisesta varainhoitoasetuksesta,* 46 artiklan 3 kohdan d alakohdan mukaisesti:* henkilöstötaulukon vahvistaa yhteisön budjettivallan käyttäjä,* tietynasteisen teknisen yhdenmukaisuuden varmistamiseksi:* talousarvion toteuttamisesta vastaa tästä lähtien viraston johtaja (näin ei ole ollut kahdessa ns. ensimmäisen sukupolven erillisvirastossa eli Thessalonikissa sijaitsevassa Cedefop-keskuksessa ja Dublinissa sijaitsevassa elin- ja työolojen kehittämissäätiössä)* kunkin viraston oman varainhoitoasetuksen antaa kyseisen viraston hallintoneuvosto tai vastaava elin antaa (komissiota kuultuaan). Tämä edistää huomattavasti menettelyjen yhdenmukaistamista. Nykyään virastojen varainhoitoasetukset antaa joko neuvosto tai viraston hallintoneuvosto tai vastaava elin, ja joissakin tapauksissa myös komissio ja tilintarkastustuomioistuin osallistuvat menettelyyn. Menettelyjen erilaisuus johtuu yksinomaan erillisvirastojen historiallisesta kehityksestä, eikä sille ole minkäänlaista objektiivista perustetta* budjettimenettelyssä käytettävää terminologiaa yhdenmukaistetaan jossain määrin uuden yleiseen talousarvioon sovellettavan varainhoitoasetuksen mukaiseksi,* ensimmäiseen sukupolveen kuuluvien kahden viraston nykyiset varainhoitoasetukset [18] kumotaan:[18]  Asetukset (EY) N:o 1416/76 ja N:o 1417/76, annettu 1. kesäkuuta 1976.* Thessalonikin Cedefopin ja Dublinin kehittämissäätiön varainhoitoasetukset ovat tähän asti olleet neuvoston asetuksia. Kuten edellä todettiin, tämä erityisjärjestely ei ole enää tarkoituksenmukainen eikä sen säilyttämiseen ole mitään ole aihetta.3.2. Niiden kahden erillisviraston osalta, joihin 185 artiklaa ei voida soveltaa, on syytä ottaa huomioon uudesta varainhoitoasetuksesta johtuvat perustavanlaatuiset muutokset tilintarkastus- ja valvontajärjestelyihin. Niinpä onkin loogista ajanmukaistaa ainakin kyseisten virastojen perustamisasetusten säännökset varainhoidon valvonnasta (erityisesti, koska Angers'issa sijaitsevan kasvilajikeviraston perustamisasetuksessa viitataan edelleen komission varainhoidon valvojaan, ja tämä toimihan lakkautetaan uuden varainhoitoasetuksen tullessa voimaan).3.3. On muistettava, että komissio esitti jo vuonna 1997 ehdotuksia yhdeksän erillisviraston perustamisasetusten muuttamisesta [19]. Koska kyseiset muutosehdotukset sisältyvät osittain nyt annettaviin ehdotuksiin ja ovat osaksi vanhentuneet, komissio peruuttaa ne tässä yhteydessä virallisesti.[19]  KOM(1997) 489 lopullinen, 6.10.1997; muutettu asiakirjalla KOM(1998) 289 lopullinen, 4.5.1998.3.4. Viidentoista nykyisen viraston avoimuussäännöksiin ehdotetaan lisättäväksi lauseke, jonka mukaan- asetusta N:o 1049/2001 sovelletaan myös virastojen asiakirjoihin- viraston hallintoneuvosto tai vastaava elin antaa tarvittavat täytäntöönpanomääräykset- yhteisöjen tuomioistuimella on toimivalta käsitellä muutoksenhaku asiakirjoihin tutustumista koskevaan erillisviraston päätökseen.3.5. Perustamissäädösten säännökset erillisviraston johtajan nimittämisestä ehdotetaan saatettavaksi 7 päivänä toukokuuta 1990 annetun asetuksen N:o 1360/90 [20], sellaisena kuin se on muutettuna 17 päivänä heinäkuuta 1998 annetulla asetuksella N:o 1572/98 [21], 7 artiklan 1 kohdan säännösten mukaisiksi.[20]  EYVL L 131, 23.5.1990, s. 1.[21]  EYVL L 206, 23.7.1998, s. 1.4. Menettelyyn liittyvät kysymykset4.1. Tässä asiakirjassa tarkoitettuihin 18:aan perussäädökseen sovelletaan seuraavia menettelyjä:* 308 artikla (neuvoston päättää yksimielisesti Euroopan parlamenttia kuultuaan): asetukset (EY) N:o 337/75, N:o 1365/75, N:o 1360/90, N:o 302/93, N:o 2309/93, N:o 2062/94, N:o 2100/94, N:o 40/94, N:o 2965/94, N:o 1035/97 (myös 213 artikla), N:o 2667/2000* 175 artikla (251 artiklan mukainen menettely, lisäksi kuullaan talous- ja sosiaalikomiteaa sekä alueiden komiteaa): asetus (EY) N:o 1210/90* 251 artikla (yhteispäätösmenettely): asetus (EY) N:o 178/2002 (myös 37, 95 ja 133 artikla sekä 152 artiklan 4 kohdan b alakohta; ts. kuullaan myös talous- ja sosiaalikomiteaa sekä alueiden komiteaa), KOM(2000) 595 lopullinen (myös 80 artiklan 2 kohta) ja KOM(2000) 802 lopullinen (myös 80 artiklan 2 kohta)* 279 artikla (neuvosto päättää yksimielisesti Euroopan parlamenttia ja tilintarkastustuomioistuinta kuultuaan): asetukset (EY) N:o 1416/76 ja N:o 1417/76* Euroopan unionista tehdyn sopimuksen 34 artiklan 2 kohdan c alakohta (myös 31 artikla) (neuvosto päättää yksimielisesti): neuvoston päätös 2002/187/YOS.4.2. Euroopan lääkearviointiviraston nykyinen perustamissäädös (asetus N:o 2309/93) saatetaan korvata uudella, komission ehdotukseen KOM(2001) 404 lopullinen perustuvalla säädöksellä. Jos uusi perustamissäädös annetaan, lääkearviointiviraston perustamissäädöksen muuttamista koskeva ehdotus on tulkittava uuden perustamissäädöksen muutosehdotukseksi. Tässä tapauksessa komissio antaa yhteisön lainsäädäntöelinten käyttöön kaiken tarvittavan teknisen asiantuntemuksen auttaakseen niitä mukauttamaan ehdotusta siten kuin uuden perustamissäädöksen asianomaiset säännökset edellyttävät.5. Menettelyn kiireellisyysKoska uusi varainhoitoasetus tulee voimaan 1. tammikuuta 2003, nämä ehdotukset on hyväksyttävä kussakin tapauksessa sovellettavalla lainsäädäntömenettelyllä vuoden 2002 loppuun mennessä.Komissio pyytää kaikkia toimielimiä, jotka osallistuvat ehdotusten hyväksymiseen, kiirehtimään menettelyä, jotta asianomaisten elinten oikeusperustan muutokset tulisivat voimaan samaan aikaan kuin uusi varainhoitoasetus.2002/0177 (CNS)Ehdotus: NEUVOSTON ASETUS asetuksen (EY) N:o 40/94 muuttamisesta sisämarkkinoilla toimivaan yhdenmukaistamisvirastoon sovellettavien sisäistä tilintarkastusta ja valvontaa sekä viraston asiakirjoihin tutustumista koskevien sääntöjen osaltaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 308 artiklan,ottaa huomioon komission ehdotuksen [22],[22]  EYVL C [...], [...], s. [...].ottaa huomioon Euroopan parlamentin lausunnon [23],[23]  EYVL C [...], [...], s. [...].sekä katsoo seuraavaa:(1) On syytä yhdenmukaistaa yhteisön tavaramerkistä 20 päivänä joulukuuta 1993 annetun neuvoston asetuksen (EY) N:o 40/94 [24] säännökset. Asetuksella perustettiin sisämarkkinoilla toimiva yhdenmukaistamisvirasto. Euroopan yhteisöjen yleiseen talousarvioon sovellettavasta varainhoitoasetuksesta [...] annetun neuvoston asetuksen (EY, Euratom) N:o [...] [25] tullessa voimaan sen 185 artiklassa tarkoitetuissa Euroopan yhteisöjen perustamissa toimielimissä ja muissa elimissä luovutaan keskitetyistä ennakkotarkastuksista nykyaikaisempien valvonta- ja tarkastusjärjestelmien hyväksi.[24]   EYVL L 11, 14.1.1994, s. 1. Asetus sellaisena kuin se on muutettuna asetuksella (EY) N:o 3288/94 (EYVL L 349, 31.12.1994, s. 83).[25]   EYVL L(2) Sisämarkkinoilla toimivalla yhdenmukaistamisvirastolla on syytä olla käytössään vastaavantasoiset valvonta- ja tarkastusjärjestelmät kuin edellä mainituilla toimielimillä ja muilla elimillä.(3) Yleiset periaatteet ja rajoitukset, jotka koskevat kansalaisten oikeutta tutustua asiakirjoihin, vahvistetaan Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annetussa Euroopan parlamentin ja neuvoston asetuksessa (EY) N:o 1049/2001 [26].[26]   EYVL L 145, 31.5.2001, s. 43.(4) Mainitut kolme toimielintä sopivat asetuksen (EY) N:o 1049/2001 antamisen yhteydessä yhteisellä julistuksella, että virastojen ja muiden vastaavien elinten olisi annettava asetuksen mukaiset säännöt.(5) Tästä syystä asetukseen (EY) N:o 40/94 on syytä sisällyttää tarvittavat säännökset asetuksen (EY) N:o 1049/2001 soveltamiseksi sisämarkkinoilla toimivaan yhdenmukaistamisvirastoon sekä oikeudellista muutoksenhakua koskeva lauseke sen takaamiseksi, että asiakirjaan tutustumista koskevan hakemuksen hylkäämiseen voidaan hakea muutosta.(6) On hyödyllistä selventää sääntöjä, joita sovelletaan johtajan toimikauden uusimista koskeviin ehtoihin ja menettelyihin, ja yhdenmukaistaa säännöt kaikkien niiden yhteisön elinten osalta, joiden johtaja voidaan nimittää uudeksi toimikaudeksi.(7) Näin ollen asetusta (EY) N:o 40/94 on muutettava,ON ANTANUT TÄMÄN ASETUKSEN:1 artiklaMuutetaan asetusta (ETY) N:o 40/94 seuraavasti:1) Lisätään uusi 118 a artikla seuraavasti:Oikeus tutustua asiakirjoihinViraston hallussa oleviin asiakirjoihin sovelletaan Euroopan parlamentin ja neuvoston asetusta (EY) N:o 1049/2001*.Hallintoneuvosto antaa asetuksen (EY) N:o 1049/2001 soveltamista koskevat yksityiskohtaiset säännöt kuuden kuukauden kuluessa tämän asetuksen voimaantulosta.Päätöksiin, jotka virasto on tehnyt asetuksen (EY) N:o 1049/2001 8 artiklan mukaisesti, voidaan hakea muutosta tekemällä kantelu Euroopan oikeusasiamiehelle EY:n perustamissopimuksen 195 artiklassa määrättyjen edellytysten mukaisesti tai nostamalla kanne yhteisöjen tuomioistuimessa EY:n perustamissopimuksen 230 artiklassa määrättyjen edellytysten mukaisesti."2) Korvataan 120 artiklan 2 kohta seuraavasti:"2. Pääjohtajan toimikauden pituus on enintään viisi vuotta. Toimikautta voidaan jatkaa yhden kerran enintään viidellä vuodella komission ehdotuksesta, jonka se esittää hallintoneuvoston lausunnon saatuaan."Lisätään 120 artiklaan 3 kohtaan seuraava virke:"Heidän toimikauttaan voidaan jatkaa enintään viidellä vuodella kerrallaan komission ehdotuksesta, jonka se esittää hallintoneuvoston lausunnon saatuaan."3) Korvataan 136 artikla seuraavasti:"136 artiklaTilintarkastus1. Virastoon perustetaan sisäisen tarkastuksen tehtävä, jota on hoidettava kansainvälisten standardien mukaisesti. Pääjohtajan nimeämä sisäinen tarkastaja vastaa pääjohtajan puolesta talousarvion toteuttamisjärjestelmien ja -menettelyjen moitteettoman toiminnan tarkastamisesta.2. Sisäinen tarkastaja neuvoo pääjohtajaa riskienhallinnassa, esittää riippumattomia lausuntoja hallinnointi- ja valvontajärjestelmien laadusta sekä antaa suosituksia toimintojen toteuttamisedellytysten parantamiseksi ja edistääkseen viraston varojen taloudellista käyttöä.3. Tulojen ja menojen hyväksyjä on vastuussa tehtäviensä hoitoon soveltuvien sisäisten valvontajärjestelmien ja -menettelyjen laatimisesta."2 artiklaTämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä Neuvoston puolesta Puheenjohtaja


Avis juridique important

|

52004PC0699

Ehdotus: neuvoston asetus yleisen tullietuusjärjestelmän soveltamisesta  /* KOM/2004/0699 lopull. - CNS 2004/0242 */

	Bryssel 20.10.2004KOM(2004) 699 lopullinen2004/0242 (CNS)Ehdotus:NEUVOSTON ASETUSyleisen tullietuusjärjestelmän soveltamisesta(komission esittämä)PERUSTELUT1. TaustaaMonivuotisen yleisen tullietuusjärjestelmän soveltamisesta 10 päivänä joulukuuta 2001 annetun neuvoston asetuksen (EY) N:o 2501/2001[1] voimassaolo päättyy 31. joulukuuta 2005. Komissio hyväksyi heinäkuussa 2004 yleistä tullietuusjärjestelmää (GSP-järjestelmä) koskevat suuntaviivat seuraavaksi vuodet 2006–2015 kattavaksi kymmenvuotiskaudeksi[2]. Näissä perusteluissa annetaan taustatietoja ja selvennetään täytäntöönpanoasetuksen ehdotusluonnokseen sisältyviä säännöksiä.Vuonna 1994 annetuilla edellistä kymmenvuotiskautta 1994–2005 koskevilla suuntaviivoilla[3] ja niiden täytäntöönpanoasetuksilla toteutettiin joukko merkittäviä muutoksia. Käyttöön otettiin muun muassa tullin mukauttaminen tuotteen arkuuden perusteella, graduaatio (etuuksien poistaminen tietyin perustein) ja erityisiä kannustusmenettelyjä. Vuonna 2001 otettiin käyttöön rajoittamattomaksi ajaksi vähiten kehittyneitä maita koskeva erityinen menettely. Kokemus on osoittanut, että osa näistä toimenpiteistä toimii hyvin käytännössä, mistä syystä niiden soveltamista olisi jatkettava, mutta osaa toimenpiteistä on välttämätöntä tarkistaa.Yhteisö on myöntänyt tullietuuksia kehitysmaille osana GSP-järjestelmää vuodesta 1971. Kauppapolitiikka on keskeisellä sijalla EU:n suhteissa muihin maihin. GSP-järjestelmä on osa kauppapolitiikkaa, ja sen on oltava yhdenmukainen kehitysyhteistyöpolitiikan kanssa ja tuettava sen pyrkimyksiä. Tämän vuoksi GSP-järjestelmän on oltava yhdenmukainen myös Dohan kehitysohjelman kanssa. Yksi keskeisistä tavoitteista on auttaa kehitysmaita hyötymään globalisaatiosta erityisesti yhdistämällä kauppa ja kestävä kehitys.2. Asianomaisten osapuolten kuuleminenLukuisat eturyhmät ovat esittäneet näkökantansa, huomionsa ja suosituksensa GSP-järjestelmän tulevaisuudesta. Neuvosto on esittänyt päätelmänsä kymmenvuotiskauden suuntaviivoja koskevasta tiedonannosta, ja lausuntonsa suuntaviivoista ovat antaneet myös Euroopan parlamentti ja Euroopan talous- ja sosiaalikomitea. Kansalaisyhteiskunnan edustajien kanssa käytiin vuoropuhelua heinäkuussa 2004. Näkemyksensä ovat ilmaisseet ammattijärjestöt ja erinäiset ammattiliitot. Myös GSP-järjestelmän edunsaajamaat ovat esittäneet näkökantojaan aktiivisesti. Koska on tarvittu erityistilastoja, komissio on toteuttanut itse vaikutusten arvioinnin.3. TalousarviovaikutuksetTästä asetuksesta ei aiheudu yhteisön talousarvioon heijastuvia menoja. Sen soveltaminen kuitenkin vähentää tullituloja. Asetusluonnoksesta johtuvan tullitulojen menetyksen arvioidaan olevan 2,2 miljardia euroa vuodessa. Asetusehdotukseen sisältyy nykyiseen asetukseen verrattuna tiettyjä muutoksia. Ne koskevat graduaatiomekanismia, uutta kestävää kehitystä koskevaa erityistä menettelyä (kolmen aikaisemman menettelyn yhdistäminen) sekä muutoksia tuotekatteeseen. Ei ole odotettavissa, että näiden muutosten myötä tullitulojen määrä muuttuisi merkittävästi.4. Säännösten sisältöä koskevia selvennyksiäYksinkertaistaminen on toteutettu vähentämällä menettelyjen lukumäärää viidestä kolmeen ja erityisesti ottamalla käyttöön yksi kannustusmenettely niiden entisten kolmen erityisen menettelyn sijaan, jotka koskivat työntekijöiden oikeuksien suojelua, ympäristönsuojelua sekä huumausaineiden tuotannon ja laittoman kaupan vastaista toimintaa. Niinpä ehdotettu GSP-järjestelmä muodostuu yleisestä menettelystä, kestävää kehitystä ja hyvää hallintoa koskevasta erityisestä kannustusmenettelystä sekä vähiten kehittyneitä maita koskevasta erityisestä menettelystä, joka liittyy kiinteästi ”kaikki paitsi aseet” -aloitteeseen ( Everything But Arms – EBA).Menettelyjä voidaan myöhemmin yksinkertaistaa lisää poistamalla edunsaajien luettelosta maat, joilla on sopimukseen, yleensä vapaakauppasopimukseen, perustuva etuuskohtelupääsy yhteisön markkinoille. Yhteisö huolehtii siitä, ettei yksikään maa menetä etuuksiaan muutosten vuoksi, koska aikaisemmin GSP-kohtelun alaisista tuotteista saadut etuudet sisällytetään asianomaiseen vapaakauppasopimukseen.Kuten nykyisessä GSP-järjestelmässä, etuudet jakautuvat jatkossakin tuotteiden arkuuden mukaan. Asetuksessa sovelletaan edelleen arkoihin tuotteisiin nykyistä kiinteää 3,5 prosenttiyksikön alennusta ja muihin kuin arkoihin tuotteisiin 100 prosentin alennusta. Asetuksella kuitenkin laajennetaan järjestelmän soveltamisalaa ottamalla yleiseen menettelyyn mukaan uusia tuotteita ja ottamalla käyttöön antelias erityinen kannustusmenettely. EBA-menettelyssä säilytetään EBA-aloitteen yleinen tuotekate (kaikki paitsi aseet), kun taas kahteen muuhun menettelyyn sisältyy uusia tuotteita, jotka ovat pääasiassa maatalous- ja kalastustuotteita.Voimassa olevassa GSP-asetuksessa säädetään työntekijöiden oikeuksien suojelua ja ympäristönsuojelua koskevasta kahdesta erityisestä kannustusmenettelystä. Nämä menettelyt olisi otettava osaksi laajempaa järjestelmää, joka heijastaa kestävän kehityksen kokonaisvaltaista luonnetta.Yleisen käsityksen mukaan kestävään kehitykseen kuuluu monia eri osatekijöitä kuten perusluonteisten ihmisoikeuksien ja työntekijöiden oikeuksien kunnioittaminen, hyvä hallinto ja ympäristönsuojelu. Näiden tekijöiden välisiä suhteita on käsitelty useissa kansainvälisissä yleissopimuksissa ja asiakirjoissa kuten YK:n julistuksessa oikeudesta kehitykseen (1986), ympäristöä ja kehitystä koskevassa Rion julistuksessa (1992), Wienin julistuksessa ja toimintaohjelmassa (1993), YK:n kehitysagendassa (1977), työelämän perusperiaatteita ja -oikeuksia koskevassa ILO:n julistuksessa (1998), YK:n vuosituhatjulistuksessa (2000) ja kestävää kehitystä koskevassa Johannesburgin julistuksessa (2002). Kaikki maat vastaavat yhdessä myös huumeiden torjunnasta.Yhtenä osatekijänä kestävän kehityksen edistämisessä on kehitysmaiden taloudellisen tilanteen parantaminen. Tämä koskee etenkin niitä kehitysmaita, joiden yhdentyminen kansainväliseen kauppajärjestelmään on edennyt heikommin ja joiden taloudet eivät ole riittävän monipuolisia. Niinpä GSP-järjestelmän tarjoamat ylimääräiset tullietuudet olisi kohdistettava niihin kehitysmaihin, jotka ovat kaikkein heikoimmassa asemassa ja joille ihmisoikeuksia ja työntekijöiden oikeuksia koskevien keskeisten yleissopimusten ratifiointi ja tosiasiallinen täytäntöönpano, ympäristönsuojelu ja hyvän hallinnon periaatteiden toteuttaminen aiheuttavat erityisiä rasitteita ja velvollisuuksia. Sen sijaan korkean tulotason maat ja maat, joissa talouden monipuolistuminen ja kaupan yhdentyminen on suhteellisen pitkällä, ovat eri asemassa, sillä niillä katsotaan olevan tarvittavat resurssit kestävän kehityksen politiikan toteuttamiseksi ilman lisäapua. Kestävää kehitystä ja hyvää hallintoa koskevan erityisen kannustusmenettelyn kohteena ovat sen vuoksi eniten apua tarvitsevat kehitysmaat.Lisäetuudet myönnetään välittömästi niille kehitysmaille, jotka ovat ratifioineet ja panneet tosiasiassa täytäntöön 16 keskeistä ihmisoikeuksia ja työntekijöiden oikeuksia koskevaa yleissopimusta ja 7 niistä yleissopimuksista, jotka koskevat hyvää hallintoa ja ympäristönsuojelua. Edunsaajamaat sitoutuvat samalla ratifioimaan ja panemaan tosiasiassa täytäntöön ne kansainväliset yleissopimukset, joita ne eivät ole vielä ratifioineet.Kyseiset 16 ihmisoikeuksia ja työntekijöiden oikeuksia koskevaa yleissopimusta on valittu sen vuoksi, että ne sisältävät yleismaailmallisia normeja, kuvastavat kansainvälisen tapaoikeuden sääntöjä ja muodostavat kestävän kehityksen käsitteen keskeisen perustan. Muut edellä tarkoitetut yleissopimukset ilmentävät puolestaan niitä maailmanlaajuisia perusnormeja, joiden avulla on tarkoitus panna täytäntöön kestävään kehitykseen tähtäävät politiikat.Kyseisiin yleissopimuksiin sisältyy myös mekanismeja, joiden avulla asianomaiset kansainväliset järjestöt voivat arvioida määräajoin sopimusten täytäntöönpanoa. Komissio ottaa huomioon nämä arvioinnit ennen kuin se päättää, mitkä ylimääräisiä etuuksia pyytäneistä maista ovat oikeutettuja osallistumaan kannustusmenettelyyn. Komissio laatii myöhemmin luettelon menettelyn edunsaajamaista kehitysmaiden esittämien pyyntöjen perusteella.Sen lisäksi, että GSP-etuuksissa maihin sovelletaan graduaatiomekanismia jäljempänä kuvatulla tavalla, GSP-järjestelmässä otetaan käyttöön toimenpiteitä vaikutusten tasaamiseksi silloin, kun Yhdistyneet Kansakunnat päättää poistaa maan vähiten kehittyneiden maiden luettelosta. Tällaiseen maahan sovelletaan siirtymäaikaa, jonka aikana maalta poistetaan asteittain GSP-järjestelmään kuuluvan EBA-menettelyn etuudet. Tätä nykyä tällainen maa menettää automaattisesti kaikki GSP-etuudet, joihin se on yhtenä vähiten kehittyneistä maista ollut oikeutettu. Uuden mekanismin myötä asianomaiseen maahan sovellettujen EBA-menettelyn etuuksien poistaminen tapahtuu asteittain.Graduaatiota sovelletaan sellaisista maista tuleviin tuoteryhmiin, jotka ovat kilpailukykyisiä yhteisön markkinoilla ja jotka eivät enää tarvitse GSP-etuuksia vientinsä lisäämiseksi. Graduaatio ei ole rangaistus vaan osoitus siitä, että GSP-järjestelmä on täyttänyt tehtävänsä ainakin kyseisten maiden ja tuotteiden osalta. Graduaatio liittyykin hyvin tiiviisti edunsaajamaiden taloudelliseen kilpailukykyyn. Niinpä GSP-järjestelmässä keskitytään maihin, jotka tarvitsevat tukea eniten, ja järjestelmällä autetaan tällaisia maita parantamaan asemiaan kansainvälisessä kaupassa. Muille edunsaajamaille graduaatio merkitsee sitä, että entistä suurempi osa GSP-etuuksista on niiden hyödynnettävissä.Graduaatiomekanismia on yksinkertaistettu huomattavasti. Nykyiset perusteet (osuus etuuskohtelutuonnista, kehitysindeksi ja viennin erikoistumisen indeksi) on korvattu yhdellä yksinkertaisella perusteella: osuus yhteisön markkinoista ilmaistuna osuutena etuuskohtelutuonnista. Tuoteryhmät määritellään yhdistetyn nimikkeistön jaksojen mukaisesti. Koska graduaatio koskee ainoastaan maita, jotka ovat kilpailukykyisiä yksittäisen tariffijakson kaikkien tuotteiden osalta, pienten edunsaajamaiden etuuksia ei ole graduoitu pelkästään tietyn tariffijakson muutaman kilpailukykyisen tuotelajin perusteella.Lisäksi graduaation merkitystä on lisättävä tekstiili- ja vaatetustuotteiden kaupan sääntelyssä, koska monikuitusopimuksen ( Multifibre Arrangement – MFA) mukaiset kiintiöt poistuvat 31. joulukuuta 2004.Uusi GSP-järjestelmä, jossa graduaatiomekanismi kohdistuu kaikkein kilpailukykyisimpiin maihin, tarkoittaa sitä, että useimmille edunsaajille etuuksia myönnetään rajoituksitta edellyttäen kuitenkin, että ne noudattavat asiaa koskevia GSP-sääntöjä. Tämä uusi tilanne huomioidaan GSP-etuuksien väliaikaista peruuttamista koskevissa säännöksissä ja suojalausekkeessa. Vaikka kyseisiä säännöksiä käytetään jatkossakin pelkästään poikkeustilanteissa, ne ovat entistä uskottavampia ja niiden käyttö on joustavampaa erityisesti tapauksissa, joissa esiintyy epäterveitä kaupan käytäntöjä.Heti kun asetusta aletaan soveltaa, komissio arvioi sen vaikutukset EU:n syrjäisimpiin alueisiin.2004/0242 (CNS)Ehdotus:NEUVOSTON ASETUSyleisen tullietuusjärjestelmän soveltamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan,ottaa huomioon komission ehdotuksen[4],ottaa huomioon Euroopan parlamentin lausunnon[5],ottaa huomioon Euroopan talous- ja sosiaalikomitean lausunnon[6],sekä katsoo seuraavaa:(1) Yhteisö on myöntänyt vuodesta 1971 kehitysmaille tullietuuksia yleisessä tullietuusjärjestelmässään (GSP-järjestelmä).(2) Yhteisön yhteisen kauppapolitiikan on noudatettava ja tuettava kehitysyhteistyöpolitiikan tavoitteita, joita ovat erityisesti köyhyyden poistaminen ja kestävän kehityksen ja hyvän hallinnon edistäminen kehitysmaissa. Sen on oltava WTO:n vaatimusten ja erityisesti vuonna 1979 vahvistetun GATTin oikeuttamislausekkeen[7] mukainen.(3) Heinäkuun 7 päivänä 2004 annetussa komission tiedonannossa neuvostolle, Euroopan parlamentille ja Euroopan talous- ja sosiaalikomitealle[8] vahvistetaan GSP-järjestelmän soveltamista koskevat suuntaviivat vuosiksi 2006–2015.(4) Ensimmäistä asetusta, jolla nämä suuntaviivat pannaan täytäntöön, olisi sovellettava 1 päivästä heinäkuuta 2005 31 päivään joulukuuta 2008.(5) GSP-järjestelmän olisi muodostuttava yleisestä menettelystä, johon myönnetään oikeus kaikille edunsaajamaille ja –alueille, ja kahdesta erityisestä menettelystä, joilla otetaan huomioon samanlaisessa asemassa olevien kehitysmaiden erilaiset kehitystarpeet.(6) Osallistumisoikeus yleiseen menettelyyn olisi myönnettävä kaikille edunsaajamaille, jos niiden vienti ei ole riittävän monipuolista, ellei Maailmanpankki ole luokitellut niitä korkean tulotason maiksi.(7) Kestävää kehitystä ja hyvää hallintoa koskeva erityinen kannustusmenettely perustuu kokonaisvaltaiseen kestävän kehityksen käsitteeseen sellaisena kuin se ilmaistaan erilaisissa kansainvälisissä yleissopimuksissa ja asiakirjoissa kuten YK:n julistuksessa oikeudesta kehitykseen (1986), ympäristöä ja kehitystä koskevassa Rion julistuksessa (1992), työelämän perusperiaatteita ja -oikeuksia koskevassa ILO:n julistuksessa (1998), YK:n vuosituhatjulistuksessa (2000) ja kestävää kehitystä koskevassa Johannesburgin julistuksessa (2002). Näin ollen ylimääräiset tullietuudet olisi kohdistettava kehitysmaihin, jotka niiden talouden yksipuolisuus ja riittämätön yhdentyminen kansainväliseen kauppajärjestelmään on saattanut muita heikompaan asemaan samalla, kun niille aiheutuu erityisiä rasitteita ja velvollisuuksia ihmisoikeuksia ja työntekijöiden oikeuksia, ympäristönsuojelua ja hyvää hallintoa koskevien keskeisten kansainvälisten yleissopimusten ratifioinnista ja tosiasiallisesta täytäntöönpanosta. Näiden tullietuuksien tarkoituksena on edistää talouskasvua ja myötävaikuttaa näin kestävän kehityksen tarpeen huomioon ottamiseen. Tämän vuoksi edunsaajamaihin sovellettavat tullit suspendoidaan tässä menettelyssä.(8) Komissio valvoo kansainvälisten sopimusten tosiasiallista täytäntöönpanoa niihin liittyvien seurantamekanismien avulla ja arvioi ylimääräisten tullietuuksien vaikutusta kestävän kehityksen edistämiseen.(9) Vähiten kehittyneitä maita koskevassa erityisessä menettelyssä olisi edelleen myönnettävä tulliton pääsy tuotteille, jotka ovat peräisin Yhdistyneiden Kansakuntien vähiten kehittyneiksi maiksi vahvistamista ja luokittelemista maista. Jos Yhdistyneet Kansakunnat ei enää luokittele maata vähiten kehittyneisiin maihin, olisi otettava käyttöön siirtymäaika tämän menettelyn mukaisesti myönnettyjen tullietuuksien poistamisesta mahdollisesti aiheutuvien kielteisten vaikutusten tasaamiseksi.(10) Etuudet olisi eriytettävä edelleen tuotteiden arkuuden perusteella jakamalla tuotteet arkoihin ja muihin kuin arkoihin tuotteisiin, jotta voitaisiin ottaa huomioon samaa tuotetta yhteisössä valmistavien alojen tilanne.(11) Muiden kuin arkojen tuotteiden tullien suspendoimista olisi jatkettava ja arkojen tuotteiden tulleihin olisi sovellettava tullinalennusta sen varmistamiseksi, että käyttöaste pysyy tyydyttävänä samalla, kun otetaan huomioon asianomaisten yhteisön tuotannonalojen tilanne.(12) Tullinalennuksen olisi oltava riittävän suuri, jotta se kannustaisi kaupan alan toimijoita hyödyntämään GSP-järjestelmän tarjoamia mahdollisuuksia. Arvotullien alennuksen olisi tämän vuoksi oltava kiinteä 3,5 prosenttiyksikköä suosituimmuustullista (MFN-tullista). Paljoustulleja olisi alennettava 30 prosentilla. Jos tulleista on määritelty vähimmäistulli, sitä ei pitäisi soveltaa.(13) Jos yleisen tullietuusjärjestelmän soveltamisesta 1 päivästä tammikuuta 2002 alkaen 31 päivään joulukuuta 2004 10 päivänä joulukuuta 2001 annetun asetuksen (EY) N:o 2501/2001[9] mukaisesti lasketut etuustullit sallivat suuremman tullinalennuksen, niitä olisi sovellettava edelleen, jotta edunsaajamaat eivät menettäisi aiemman järjestelmän mukaisesti myönnettyjä etuja.(14) Tullit olisi suspendoitava kokonaan, jos etuuskohtelun mukainen arvotulli on enintään yksi prosentti tai paljoustulli enintään kaksi euroa, koska tällaisten tullien kantamisen kustannukset ovat suuremmat kuin niistä saatavat tulot.(15) Yhteisön kauppapolitiikan johdonmukaisuuden varmistamiseksi edunsaajamaan ei pitäisi saada etuuksia sekä GSP-järjestelmästä että vapaakauppasopimuksesta, jos kyseinen sopimus kattaa vähintään kaikki nykyisestä GSP-järjestelmästä kyseiselle maalle koituvat etuudet.(16) Graduaatio (etuuksien poistaminen tietyin perustein) olisi toteutettava yhteisen tullitariffin jaksoihin perustuen. Tariffijaksokohtaista graduaatiota olisi sovellettava edunsaajamaahan, kun kyseiseen tariffijaksoon kuuluva tuonti täyttää graduaatiolle vahvistetut perusteet kolmena peräkkäisenä vuotena; tarkoituksena on lisätä näin graduaation ennustettavuutta ja oikeudenmukaisuutta poistamalla tuontitilastoissa esiintyvien suurten ja poikkeuksellisten vaihtelujen vaikutus.(17) Asetuksessa (ETY) N:o 2454/93[10] annettuja alkuperätuotteen (peräisin olevan tuotteen) käsitteen määrittelyä ja siihen liittyvän hallinnollisen yhteistyön menetelmiä koskevia sääntöjä sovelletaan tässä asetuksessa tarkoitettuihin tullietuuksiin sen varmistamiseksi, että GSP-järjestelmän mukaisista eduista hyötyvät vain ne maat, joita varten järjestelmä on suunniteltu.(18) Etuuksien väliaikaisen peruuttamisen perusteisiin olisi sisällytettävä liitteessä III luetelluissa yleissopimuksissa vahvistettujen periaatteiden vakava ja järjestelmällinen rikkominen; tavoitteena on edistää kyseisten yleissopimusten tavoitteiden saavuttamista ja varmistaa, ettei yksikään edunsaajamaa saa perusteetonta hyötyä rikkomalla jatkuvasti näiden yleissopimusten määräyksiä.(19) Myanmarin poliittisen tilanteen vuoksi kaikkien Myanmarista peräisin olevia tuotteita koskevien tullietuuksien väliaikaista peruuttamista olisi jatkettava.(20) Tämän asetuksen täytäntöön panemiseksi tarvittavat toimenpiteet olisi toteutettava menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY[11] mukaisesti.(21) Tätä asetusta olisi poikkeuksellisesti sovellettava ennen sen voimaantuloa, jotta yleisen menettelyn ja kestävää kehitystä ja hyvää hallintoa koskevan erityisen kannustusmenettelyn edunsaajamaat saataisiin yksilöityä hyvissä ajoin,ON ANTANUT TÄMÄN ASETUKSEN:I OSASTOYLEISET SÄÄNNÖKSET1 ARTIKLA1. Yhteisön yleistä tullietuusjärjestelmää, jäljempänä ’GSP-järjestelmä’, sovelletaan 1 päivästä heinäkuuta 2005 31 päivään joulukuuta 2008 tämän asetuksen mukaisesti.2. Tässä asetuksessa säädetään seuraavista menettelyistä:a) yleinen menettely;b) kestävää kehitystä ja hyvää hallintoa koskeva erityinen kannustusmenettely;c) vähiten kehittyneitä maita koskeva erityinen menettely.2 artiklaEdellä 1 artiklan 2 kohdan a ja c alakohdassa tarkoitettujen menettelyjen edunsaajamaat luetellaan liitteessä I.3 artikla1. Edunsaajamaa poistetaan GSP-järjestelmästä, kun Maailmanpankki on luokitellut sen korkean tulotason maaksi kolmena peräkkäisenä vuotena ja kun sieltä yhteisöön suuntautuvan GSP-tuonnin viiden suurimman tariffijakson osuus on alle 75 prosenttia kyseisestä maasta yhteisöön tulevasta koko GSP-tuonnista.2. Komissio vahvistaa tämän asetuksen antamisajankohtana 1 päivänä syyskuuta 2004 käytettävissä olleiden tietojen perusteella edunsaajamaat, jotka täyttävät 1 kohdassa säädetyt perusteet. Maa poistetaan GSP-järjestelmästä, kun tämä asetus tulee voimaan.3. Komissio julkaisee Euroopan unionin virallisessa lehdessä ilmoituksen, jossa luetellaan 1 kohdassa säädetyt perusteet täyttävät maat.4. Komissio ilmoittaa edunsaajamaalle sen poistamisesta liitteessä I olevasta edunsaajamaiden luettelosta.5. Kun edunsaajamaa on tehnyt yhteisön kanssa kauppaa koskevan sopimuksen, johon sisältyvät vähintään kaikki kyseiselle maalle nykyisessä GSP-järjestelmässä vahvistetut etuudet, se poistetaan liitteessä I olevasta edunsaajamaiden luettelosta.4 artiklaEdellä 1 artiklan 2 kohdan a ja b alakohdassa tarkoitettujen menettelyjen soveltamisalaan kuuluvat tuotteet luetellaan liitteessä II.5 artikla1. Tässä asetuksessa säädettyjä tullietuuksia sovelletaan menettelyjen edunsaajamaista peräisin olevien, menettelyjen soveltamisalaan kuuluvien tuotteiden tuontiin.2. Alkuperätuotteen (peräisin olevan tuotteen) käsitteen määrittelyä ja siihen liittyvän hallinnollisen yhteistyön menetelmiä koskevat säännöt, joita tarvitaan sovellettaessa tämän asetuksen 1 artiklan 2 kohdassa tarkoitettuja menettelyjä, annetaan komission asetuksessa (ETY) N:o 2454/93.3. Asetuksen (ETY) N:o 2454/93 mukaista alueellista kumulaatiota sovelletaan myös silloin, kun johonkin alueelliseen ryhmään kuuluvassa edunsaajamaassa jalostettu tuote on peräisin jostakin muusta kyseisen ryhmän maasta, joka ei ole valmiiseen tuotteeseen sovellettavien menettelyjen edunsaajamaa, jos molemmat maat ovat oikeutettuja kyseiseen maaryhmään sovellettavaan alueelliseen kumulaatioon.6 artiklaTässä asetuksessa tarkoitetaan:a) ’yhteisen tullitariffin mukaisilla tulleilla’ neuvoston asetuksen (ETY) N:o 2658/87[12] liitteen I toisessa osassa määriteltyjä tulleja, lukuun ottamatta tariffikiintiöiden mukaisesti vahvistettuja tulleja;b) ’jaksolla’ tai ’tariffijaksolla’ neuvoston asetuksella (ETY) N:o 2658/87 vahvistetun yhteisen tullitariffin mitä tahansa jaksoa;c) ’komitealla’ 26 artiklassa tarkoitettua komiteaa.II OSASTOMENETTELYT JA TULLIETUUDET1 JAKSOYLEINEN MENETTELY7 ARTIKLA1. Liitteessä II lueteltujen muiden kuin arkojen tuotteiden yhteisen tullitariffin mukaiset tullit, maatalousosia lukuun ottamatta, suspendoidaan kokonaan.2. Liitteessä II lueteltujen arkojen tuotteiden yhteisen tullitariffin mukaiset arvotullit alennetaan 3,5 prosenttiyksiköllä. Tullitariffin XI jaksoon kuuluvia tuotteita koskeva alennus on 20 prosenttia.3. Jos etuustulleilla, jotka on laskettu asetuksen (EY) N:o 2501/2001 7 artiklan mukaisesti 31 päivänä joulukuuta 2005 sovellettavia yhteisen tullitariffin mukaisia arvotulleja noudattaen, on vahvistettu yli 3,5 prosenttiyksikön suuruinen tullinalennus tämän artiklan 2 kohdassa tarkoitetuille tuotteille, kyseisiä etuustulleja sovelletaan edelleen.4. Liitteessä II lueteltujen arkojen tuotteiden yhteisen tullitariffin mukaiset paljoustullit, vähimmäis- tai enimmäistulleja lukuun ottamatta, alennetaan 30 prosentilla. CN-koodiin 2207 kuuluvia tuotteita koskeva alennus on 15 prosenttia.5. Jos liitteessä II lueteltujen arkojen tuotteiden yhteisen tullitariffin mukaisiin tulleihin sisältyy arvo- ja paljoustulleja, paljoustulleja ei alenneta.6. Jos 2 ja 4 kohdan mukaisesti alennetuille tulleille on vahvistettu enimmäistulli, kyseistä enimmäistullia ei alenneta. Jos kyseisille tulleille on vahvistettu vähimmäistulli, sitä ei sovelleta.7. Edellä 1–4 kohdassa tarkoitettuja tullietuuksia ei sovelleta sellaisiin tariffijaksoihin kuuluviin tuotteisiin, joilta tullietuudet on poistettu asianomaisen alkuperämaan osalta 13 artiklan ja liitteen I sarakkeen C mukaisesti.2 jaksoKESTÄVÄÄ KEHITYSTÄ JA HYVÄÄ HALLINTOA KOSKEVA ERITYINEN KANNUSTUSMENETTELY8 ARTIKLA1. Yhteisen tullitariffin mukaiset tullit suspendoidaan kaikilta sellaisilta liitteessä II luetelluilta tuotteilta, jotka ovat peräisin maasta, joka on edunsaajana kestävää kehitystä ja hyvää hallintoa koskevassa erityisessä kannustusmenettelyssä.2. Yhteisen tullitariffin mukaiset paljoustullit suspendoidaan kokonaan 1 kohdassa tarkoitetuilta tuotteilta lukuun ottamatta tuotteita, joiden yhteisen tullitariffin mukaisiin tulleihin sisältyy myös arvotulleja. CN-koodien 1704 10 91 ja 1704 10 99 tuotteisiin sovellettava paljoustulli on enintään 16 prosenttia tullausarvosta.3. Kestävää kehitystä ja hyvää hallintoa koskeva erityinen kannustusmenettely ei koske edunsaajamaan osalta liitteen I sarakkeessa C lueteltujen tariffijaksojen tuotteita.9 artikla1. Oikeus kestävää kehitystä ja hyvää hallintoa koskevaan erityiseen kannustusmenettelyyn voidaan myöntää maalle, joka-  on ratifioinut ja pannut tosiasiallisesti täytäntöön liitteessä III olevassa A osassa luetellut yleissopimukset ja-  on ratifioinut ja pannut tosiasiallisesti täytäntöön vähintään seitsemän liitteessä III olevassa B osassa luetelluista yleissopimuksista ja-  sitoutuu ratifioimaan ja panemaan tosiasiallisesti täytäntöön liitteessä III olevassa B osassa luetellut yleissopimukset, joita se ei vielä ole ratifioinut, ja-  sitoutuu pitämään voimassa yleissopimusten ratifioinnin ja niiden täytäntöönpanoa koskevan lainsäädännön ja toimenpiteet ja hyväksyy, että sen täytäntöönpanotoimia valvotaan ja tarkastellaan säännöllisesti niiden yleissopimusten täytäntöönpanosäännösten ja -määräysten mukaisesti, jotka se on ratifioinut, ja-  katsotaan 2 kohdassa tarkoitetulla tavalla muita heikommassa asemassa olevaksi maaksi.Edunsaajamaiden on joka tapauksessa ratifioitava kyseessä olevat 27 yleissopimusta 31 päivään joulukuuta 2008 mennessä.2. Muita heikommassa asemassa oleva maa on maaa) jota Maailmanpankki ei kolmena peräkkäisenä vuotena ole luokitellut korkean tulotason maaksi ja josta yhteisöön suuntautuvan GSP-tuonnin viiden suurimman tariffijakson osuus on yli 75 prosenttia sieltä yhteisöön tulevasta koko GSP-tuonnista taib) josta yhteisöön suuntautuvan GSP-tuonnin osuus on alle 1 prosentti koko GSP-tuonnista yhteisöön.Tässä yhteydessä käytetään 1 päivänä syyskuuta 2004 saatavilla olleita, kolmen peräkkäisen vuoden keskiarvona ilmaistavia tietoja.3. Komissio tarkastelee säännöllisesti liitteessä III lueteltujen yleissopimusten ratifioinnissa ja tosiasiallisessa täytäntöönpanossa saavutettua edistystä. Komissio antaa ennen tämän asetuksen soveltamiskauden päättymistä kertomuksen kyseisten yleissopimusten ratifiointitilanteesta ja esittää samalla suosituksensa siitä, olisiko näiden yleissopimusten ratifioinnin ja tosiasiallisen täytäntöönpanon oltava edellytyksenä sille, että maa voisi jatkossa hyödyntää kestävää kehitystä ja hyvää hallintoa koskevaa erityistä kannustusmenettelyä.10 artikla1. Oikeus kestävää kehitystä ja hyvää hallintoa koskevaan erityiseen kannustusmenettelyyn myönnetään seuraavin edellytyksin:a) liitteessä I mainittu maa tai alue pyytää oikeutta menettelyyn kolmen kuukauden kuluessa tämän asetuksen julkaisemisesta jab) pyynnön tarkastelu osoittaa, että pyynnön esittänyt maa täyttää 9 artiklan 1 ja 2 kohdassa säädetyt edellytykset.2. Pyynnön esittävän maan on esitettävä pyyntönsä komissiolle kirjallisena ja toimitettava kattavat tiedot liitteessä III tarkoitettujen yleissopimusten ratifioinnista ja niiden määräysten tosiasiallista täytäntöönpanoa koskevasta lainsäädännöstä ja toimenpiteistä sekä sitoumuksestaan hyväksyä asianomaisissa yleissopimuksissa ja niihin liittyvissä asiakirjoissa vahvistettu seuranta- ja tarkastelumekanismi ja noudattaa täysimääräisesti sitä koskevia määräyksiä.11 artikla1. Vastaanotettuaan pyynnön, johon on liitetty 10 artiklan 2 kohdassa tarkoitetut tiedot, komissio tarkastelee sitä. Tarkastelussa otetaan huomioon asianomaisten kansainvälisten järjestöjen ja muiden tahojen tekemät huomiot. Komissio voi esittää pyynnön esittäneelle maalle aiheelliseksi katsomiaan kysymyksiä ja tarkastaa saamansa tiedot pyynnön esittäneeltä maalta tai miltä tahansa luonnolliselta henkilöltä tai oikeushenkilöltä. Komissio ilmoittaa arvioinnistaan pyynnön esittäneelle maalle ja pyytää sitä tekemään huomautuksensa.2. Komissio päättää 1 kohdassa mainitun tarkastelun perusteella ja 27 artiklassa tarkoitettua menettelyä noudattaen siitä, myöntääkö se pyynnön esittäneelle maalle oikeuden kestävää kehitystä ja hyvää hallintoa koskevaan erityiseen kannustusmenettelyyn.3. Komissio ilmoittaa pyynnön esittäneelle maalle 2 kohdan mukaisesti tehdystä päätöksestä. Jos maalle myönnetään oikeus erityiseen kannustusmenettelyyn, sille ilmoitetaan päivämäärä, jona päätös tulee voimaan. Komissio julkaisee Euroopan unionin virallisessa lehdessä luettelon edunsaajamaista, joilla on oikeus kestävää kehitystä ja hyvää hallintoa koskevaan erityiseen kannustusmenettelyyn.4. Jos pyynnön esittäneelle maalle ei myönnetä oikeutta erityiseen kannustusmenettelyyn, komissio ilmoittaa kyseisen maan pyynnöstä päätöksen perustelut.5. Komissio huolehtii pyyntöä koskevasta yhteydenpidosta pyynnön esittäneeseen maahan läheisessä yhteistyössä 26 artiklassa tarkoitetun komitean kanssa.3 jaksoVÄHITEN KEHITTYNEITÄ MAITA KOSKEVA ERITYINEN MENETTELY12 ARTIKLA1. Rajoittamatta 2–4 kohdan soveltamista yhteisen tullitariffin mukaiset tullit suspendoidaan kokonaan kaikilta sellaisilta harmonoidun järjestelmän 1–97 ryhmään kuuluvilta tuotteilta, lukuun ottamatta 93 ryhmän tuotteita, jotka ovat peräisin liitteessä I luetelluista vähiten kehittyneitä maita koskevan erityisen menettelyn edunsaajamaista.2. Nimikkeen 1006 tuotteisiin sovellettavia yhteisen tullitariffin mukaisia tulleja alennetaan 20 prosentilla 1 päivänä syyskuuta 2006, 50 prosentilla 1 päivänä syyskuuta 2007 ja 80 prosentilla 1 päivänä syyskuuta 2008. Ne suspendoidaan kokonaan 1 päivästä syyskuuta 2009 alkaen.3. Nimikkeen 1701 tuotteisiin sovellettavia yhteisen tullitariffin mukaisia tulleja alennetaan 20 prosentilla 1 päivänä heinäkuuta 2006, 50 prosentilla 1 päivänä heinäkuuta 2007 ja 80 prosentilla 1 päivänä heinäkuuta 2008. Ne suspendoidaan kokonaan 1 päivästä heinäkuuta 2009.4. Kunnes yhteisen tullitariffin mukaiset tullit on kokonaan suspendoitu 2 ja 3 kohdan mukaisesti, avataan jokaiselle markkinointivuodelle tulliton yleinen tariffikiintiö tämän erityisen menettelyn edunsaajamaista peräisin olevia nimikkeen 1006 ja alanimikkeen 1701 11 10 tuotteita varten. Markkinointivuotta 2001/2002 koskevat ensivaiheen tariffikiintiöt ovat 2 517 tonnia esikuorittuna riisinä ilmaistuna nimikkeen 1006 tuotteille ja 74 185 tonnia valkoisena sokerina ilmaistuna alanimikkeen 1701 11 10 tuotteille. Jokaisena seuraavana markkinointivuotena kiintiöitä korotetaan 15 prosentilla suhteessa edellisen markkinointivuoden kiintiöihin.5. Komissio antaa yksityiskohtaiset säännöt 4 kohdassa tarkoitettujen kiintiöiden avaamisesta ja hallinnoinnista 28 artiklassa tarkoitettua menettelyä noudattaen. Komissiota avustavat näiden kiintiöiden avaamisessa ja hallinnoinnissa asianomaisten yhteisten markkinajärjestelyjen hallintokomiteat.6. Kun Yhdistyneet Kansakunnat poistaa maan vähiten kehittyneiden maiden luettelosta, kyseinen maa poistetaan myös tämän menettelyn edunsaajien luettelosta. Komissio päättää maan poistamisesta etuusmenettelyn piiristä ja siirtymäajan käyttöönotosta 27 artiklassa tarkoitettua menettelyä noudattaen.4 jaksoYHTEISET SÄÄNNÖKSET13 ARTIKLA1. Edellä 7 ja 8 artiklassa tarkoitetut tullietuudet poistetaan tiettyyn tariffijaksoon kuuluvilta, edunsaajamaasta peräisin olevilta tuotteilta, kun menettelyn soveltamisalaan kuuluvien asianomaisen tariffijakson tuotteiden keskimääräinen tuonti kyseisestä maasta yhteisöön on kolmena peräkkäisenä vuotena 1 päivänä syyskuuta 2004 käytettävissä olevien tietojen perusteella yli 15 prosenttia samojen tuotteiden liitteessä I luetelluista maista ja luetelluilta alueilta tulevasta tuonnista yhteisöön. Tullitariffin XI jakson tuotteisiin sovellettava raja-arvo on 12,5 prosenttia.2. Tariffijaksot, jotka on poistettu etuuksien piiristä 1 kohdan mukaisesti, luetellaan liitteen I sarakkeessa C.3. Tariffijaksojen poistamista etuuksien piiristä sovelletaan tämän asetuksen voimaantulosta 31 päivään joulukuuta 2008.4. Komissio ilmoittaa edunsaajamaalle tariffijakson poistamisesta etuuksien piiristä.5. Edunsaajamaahan ei sovelleta 1 kohtaa, jos asianomaisen tariffijakson tuotteiden osuus kaikesta kyseisestä maasta yhteisöön tulevasta GSP-tuonnista on yli 50 prosenttia.6. Tätä artiklaa sovellettaessa tilastolähteenä käytetään Comext-tilastoja.14 artikla1. Jos tämän osaston säännösten mukaisesti alennettu arvotulli on enintään yksi prosentti, tulli suspendoidaan kokonaan.2. Jos tämän osaston säännösten mukaisesti alennettu paljoustulli on enintään kaksi euroa kutakin euroina laskettua yksikköä kohti, tulli suspendoidaan kokonaan.3. Jollei 1 ja 2 kohdasta muuta johdu, tämän asetuksen mukaisesti laskettu lopullinen etuustulli pyöristetään alaspäin ensimmäiseen desimaaliin.III OSASTOVÄLIAIKAISTA PERUUTTAMISTA JA SUOJATOIMENPITEITÄ KOSKEVAT SÄÄNNÖKSET15 ARTIKLA1. Tässä asetuksessa säädetyt etuusmenettelyt voidaan peruuttaa väliaikaisesti kaikilta tai joiltakin edunsaajamaasta peräisin olevilta tuotteilta mistä tahansa seuraavasta syystä:a) liitteessä III luetelluissa yleissopimuksissa vahvistettujen periaatteiden vakava ja järjestelmällinen rikkominen;b) vankityövoiman avulla valmistettujen tuotteiden vienti;c) vakavat puutteet huumausaineiden (laittomat aineet ja huumausaineiden kemialliset esiasteet) vientiä ja kauttakuljetusta koskevassa tullivalvonnassa tai rahanpesua koskevien kansainvälisten yleissopimusten noudattamatta jättäminen;d) petokset, väärinkäytökset taikka tuotteiden alkuperää koskevien sääntöjen ja niihin liittyvien menettelyjen järjestelmällinen noudattamatta jättäminen tai noudattamisen valvomatta jättäminen sekä 1 artiklan 2 kohdassa tarkoitettujen menettelyjen täytäntöönpanon ja valvonnan edellyttämän hallinnollisen yhteistyön puuttuminen;e) vakavat ja järjestelmälliset epäterveet kaupan käytännöt, jotka aiheuttavat haittaa yhteisön tuotannonalalle, mukaan luettuina käytännöt, jotka on kielletty tai riitautettavissa WTO-sopimusten perusteella, sillä edellytyksellä, että toimivaltainen WTO:n elin on aikaisemmin tehnyt tällaisen päätöksen ja että kyseiseen epäterveeseen käytäntöön ei ole puututtu;e) a vakavat ja järjestelmälliset epäterveet kaupan käytännöt, jotka eivät kuulu e kohdassa tarkoitettuihin käytäntöihin mutta jotka aiheuttavat haittaa yhteisön eduille ja joihin ei voida puuttua e kohdan tai 20 artiklan nojalla;f) alueellisten kalastusjärjestöjen tai -järjestelyjen, joissa yhteisö on jäsenenä, asettamien kalavarojen säilyttämiseen ja hoitoon liittyvien tavoitteiden vakava ja järjestelmällinen noudattamatta jättäminen.2. Edellä 1 kohdan d alakohdassa tarkoitettu hallinnollinen yhteistyö edellyttää muun muassa, että edunsaajamaa:a) ilmoittaa komissiolle ja saattaa ajan tasalle alkuperäsääntöjen täytäntöönpanon ja noudattamisen valvonnan kannalta tarpeelliset tiedot;b) avustaa yhteisöä toteuttamalla jäsenvaltioiden tulliviranomaisten pyynnöstä alkuperän jälkitarkastuksia ja ilmoittaa niiden tulokset viipymättä;c) avustaa yhteisöä sallimalla hallinnolliseen ja tarkastusyhteistyöhön liittyvät käynnit, jotka komissio toteuttaa asianomaisessa maassa jäsenvaltioiden toimivaltaisten viranomaisten kanssa yhteensovitetusti ja tiiviissä yhteistyössä sellaisten asiakirjojen aitouden tai tietojen tarkastamiseksi, jotka ovat merkityksellisiä 1 artiklan 2 kohdassa tarkoitettujen menettelyjen etuuksien myöntämisen kannalta;d) toteuttaa itse tai teettää tarvittavat tutkimukset alkuperäsääntöjen rikkomisen kartoittamiseksi ja estämiseksi;e) noudattaa asetuksessa (ETY) N:o 2454/93 tarkoitettua alueellista kumulaatiota koskevia alkuperäsääntöjä tai valvoo niiden noudattamista, jos kyseinen maa on oikeutettu tällaiseen kumulaatioon.3. Edellä II osastossa tarkoitettu erityinen kannustusmenettely voidaan peruuttaa väliaikaisesti kaikilta tai joiltakin siihen kuuluvilta edunsaajamaasta peräisin olevilta tuotteilta erityisesti, jos liitteessä III tarkoitetut ratifioidut yleissopimukset eivät enää sisälly edunsaajamaan kansalliseen lainsäädäntöön tai jos kyseistä lainsäädäntöä ei ole tosiasiallisesti pantu täytäntöön, sanotun kuitenkaan rajoittamatta 1 kohdan soveltamista.4. Tässä asetuksessa säädettyjä etuusmenettelyjä ei peruuteta 1 kohdan e alakohdan mukaisesti sellaisilta tuotteilta, joihin sovelletaan asetusten (EY) N:o 384/96 tai (EY) N:o 2026/97 mukaisia polkumyynti- tai tasoitustoimenpiteitä, syistä, joiden vuoksi kyseiset toimenpiteet ovat perusteltuja.16 artikla1. Jos komissio tai jäsenvaltio vastaanottaa tietoja, joiden perusteella saattaa olla perusteltua peruuttaa menettely väliaikaisesti, ja jos komissio katsoo, että tutkimukselle on olemassa riittävät perusteet, komissio ilmoittaa asiasta komitealle.2. Komissio voi päättää tutkimuksen vireillepanosta 28 artiklassa tarkoitettua menettelyä noudattaen.17 artikla1. Jos komissio päättää panna tutkimuksen vireille, se julkaisee Euroopan unionin virallisessa lehdessä tutkimusta koskevan ilmoituksen ja ilmoittaa asiasta kyseiselle edunsaajamaalle. Ilmoitus sisältää yhteenvedon saaduista tiedoista, ja siinä kehotetaan toimittamaan kaikki hyödylliset tiedot komissiolle. Siinä asetetaan määräaika, jonka kuluessa asianomaiset voivat esittää näkökantansa kirjallisesti.2. Komissio edesauttaa kaikin tavoin kyseisen edunsaajamaan osallistumista tutkimukseen.3. Komissio hankkii kaikki tarpeellisina pitämänsä tiedot ja voi tarkastaa saamansa tiedot talouden toimijoilta ja kyseiseltä edunsaajamaalta. Tutkittaessa, onko väliaikainen peruuttaminen perusteltua 15 artiklan 1 kohdan a alakohdassa tarkoitetusta syystä, käytetään lähtökohtana YK:n, ILO:n ja muiden toimivaltaisten kansainvälisten järjestöjen eri valvontaelinten tekemiä arvioita, huomioita, päätöksiä, suosituksia ja päätelmiä.4. Sen jäsenvaltion virkamiehet, jonka alueella tarkastus on määrä toteuttaa, voivat kyseisen jäsenvaltion pyynnöstä avustaa komissiota tarkastusten tekemisessä.5. Jollei komission pyytämiä tietoja toimiteta kohtuullisessa ajassa tai jos tutkimusta merkittävästi vaikeutetaan, päätelmät voidaan tehdä käytettävissä olevien tietojen perusteella.6. Tutkimus olisi saatettava päätökseen vuoden kuluessa. Komissio voi pidentää määräaikaa 28 artiklassa tarkoitettua menettelyä noudattaen.18 artikla1. Komissio antaa kertomuksen päätelmistään komitealle.2. Jos komissio katsoo, että päätelmät eivät muodosta perustetta väliaikaiselle peruuttamiselle, se päättää 28 artiklassa tarkoitettua menettelyä noudattaen tutkimuksen lopettamisesta. Siinä tapauksessa komissio julkaisee Euroopan unionin virallisessa lehdessä tutkimuksen päättämistä koskevan ilmoituksen, jossa esitetään tutkimuksen tärkeimmät päätelmät.3. Jos komissio katsoo, että päätelmät oikeuttavat etuuksien väliaikaisen peruuttamisen 15 artiklan 1 kohdan a alakohdassa tarkoitetusta syystä, se päättää 28 artiklassa tarkoitettua menettelyä noudattaen kyseisen edunsaajamaan tilanteen seuraamisesta ja arvioimisesta kuuden kuukauden ajan. Komissio ilmoittaa päätöksestä kyseiselle edunsaajamaalle ja julkaisee Euroopan unionin virallisessa lehdessä ilmoituksen, jossa se ilmoittaa aikovansa toimittaa neuvostolle ehdotuksen väliaikaisesta peruuttamisesta, ellei kyseinen edunsaajamaa sitoudu ennen määräajan päättymistä toteuttamaan kohtuullisessa ajassa liitteessä III tarkoitettujen yleissopimusten noudattamiseksi tarvittavia toimenpiteitä.4. Jos komissio pitää väliaikaista peruuttamista tarpeellisena, se tekee asianmukaisen ehdotuksen neuvostolle, joka ratkaisee asian 30 päivän kuluessa määräenemmistöllä.5. Jos komissio toteaa 3 kohdassa tarkoitetun määräajan päättyessä, että kyseinen edunsaajamaa ei ole tehnyt vaadittua sitoumusta, ja jos se pitää väliaikaista peruuttamista tarpeellisena, se tekee asianmukaisen ehdotuksen neuvostolle, joka ratkaisee asian 30 päivän kuluessa määräenemmistöllä. Jos neuvosto päättää väliaikaisesta peruuttamisesta, kyseinen päätös tulee voimaan kuuden kuukauden kuluttua sen tekemisestä, ellei sitä ennen päätetä, ettei päätökselle enää ole perusteita.19 artikla1. Komissio voi ilmoitettuaan asiasta ensin komitealle keskeyttää tässä asetuksessa säädettyjen etuusmenettelyjen soveltamisen kaikkiin tai joihinkin edunsaajamaasta peräisin oleviin tuotteisiin, josa) se katsoo, että on olemassa riittävästi näyttöä siitä, että etuuksien väliaikainen peruuttaminen on 15 artiklan 1 kohdan d alakohdassa tarkoitetusta syystä perusteltua; taib) näiden menettelyjen soveltamisalaan kuuluva tuonti ylittää huomattavasti kyseisen maan tavanomaisen tuotanto- ja vientikapasiteetin tason.2. Jäsenvaltioiden on toimitettava komissiolle kaikki asiaankuuluvat tiedot, joilla voidaan perustella etuuskohtelun soveltamisen keskeyttäminen.3. Jos komissio pitää tätä näyttöä riittävänä osoittamaan, että edellytykset etuuskohtelun soveltamisen keskeyttämiseen täyttyvät, se toteuttaa kaikki aiheelliset toimenpiteet mahdollisimman nopeasti.4. Soveltamisen keskeyttäminen voi kestää kolme kuukautta, ja sitä voidaan jatkaa kerran. Komissio voi pidentää tätä ajanjaksoa 28 artiklassa tarkoitettua menettelyä noudattaen.20 artikla1. Jos edunsaajamaasta peräisin olevaa tuotetta tuodaan yhteisöön siten, että samankaltaisten tai suoraan kilpailevien tuotteiden yhteisön tuottajalle aiheutuu tai uhkaa aiheutua vakavia vaikeuksia, tavanomaiset yhteisen tullitariffin mukaiset tullit voidaan ottaa käyttöön uudelleen tälle tuotteelle milloin tahansa jäsenvaltion pyynnöstä tai komission aloitteesta.2. Jos komissio päättää panna vireille tutkimuksen, se julkaisee asiaa koskevan ilmoituksen Euroopan unionin virallisessa lehdessä . Ilmoituksessa todetaan, että kaikki hyödylliset tiedot olisi toimitettava komissiolle. Siinä asetetaan määräaika, jonka kuluessa asianomaiset voivat esittää näkökantansa kirjallisesti.3. Selvittäessään, esiintyykö vakavia vaikeuksia, komissio ottaa huomioon muun muassa seuraavat yhteisön tuottajia koskevat seikat siinä määrin kuin niistä on olemassa tietoa:-  markkinaosuus,-  tuotanto,-  varastot,-  tuotantokapasiteetti,-  konkurssit,-  kannattavuus,-  kapasiteetin käyttöaste,-  työllisyys,-  tuonti,-  hinnat.4. Komissio tekee päätöksensä 30 työpäivän kuluessa komitean kuulemisesta.5. Jos välitöntä toimintaa vaativat poikkeukselliset olosuhteet tekevät tutkimisen mahdottomaksi, komissio voi ilmoitettuaan asiasta etukäteen komitealle toteuttaa suojatoimenpiteen, joka on ehdottoman tarpeellinen.21 artiklaJos EY:n perustamissopimuksen liitteeseen I sisältyvien tuotteiden tuonti aiheuttaa tai uhkaa aiheuttaa vakavia häiriöitä yhteisön markkinoille ja niiden sääntelymekanismeille, komissio voi keskeyttää kyseisille tuotteille myönnettyjen etuuksien soveltamisen ilmoitettuaan siitä asianomaisen yhteisen markkinajärjestelyn hallintokomitealle.22 artikla1. Komissio ilmoittaa asianomaiselle edunsaajamaalle 19, 20 tai 21 artiklan mukaisesti tehdyistä päätöksistä ennen niiden voimaantuloa. Komissio ilmoittaa päätöksistä myös neuvostolle ja jäsenvaltioille.2. Jäsenvaltio voi saattaa 19, 20 tai 21 artiklan mukaisesti tehdyn päätöksen neuvoston käsiteltäväksi 10 päivän kuluessa. Neuvosto voi määräenemmistöllä päättää asiasta toisin 30 päivän kuluessa.23 artiklaTämän osaston säännökset eivät koske sellaisten suojalausekkeiden soveltamista, joista on päätetty perustamissopimuksen yhteistä maatalouspolitiikkaa koskevan 37 artiklan mukaisesti tai perustamissopimuksen yhteistä kauppapolitiikkaa koskevan 133 artiklan mukaisesti, eikä myöskään muita mahdollisesti sovellettavia suojalausekkeita.IV OSASTOMENETTELYSÄÄNNÖKSET24 ARTIKLAKomissio tekee tämän asetuksen liitteisiin tarpeellisia muutoksia, jotka johtuvata) yhdistetyn nimikkeistön (CN) muutoksista; taib) 28 artikkelissa tarkoitettua menettelyä noudattaen tehdyistä maiden tai alueiden kansainvälisen aseman tai luokituksen muutoksista; taikkac) edunsaajamaan kanssa tehdystä kauppaa koskevasta sopimuksesta, jossa määrätään II osaston 1 jaksossa tarkoitettuun menettelyyn verrattuna vähintään yhtä edullisesta etuuskohtelun alaisesta pääsystä yhteisön markkinoille.25 artikla1. Jäsenvaltioiden on toimitettava jokaista vuosineljännestä seuraavien kuuden viikon kuluessa Euroopan yhteisöjen tilastotoimistolle sellaisiin tuotteisiin liittyvät tilastotiedot, jotka on luovutettu vapaaseen liikkeeseen kyseisen vuosineljänneksen aikana tässä asetuksessa säädetyin tullietuuksin. Näistä tiedoista, jotka on toimitettava käyttäen yhdistetyn nimikkeistön (CN) koodeja ja tarvittaessa Taric-koodeja, on käytävä ilmi alkuperämaittain arvot, määrät ja paljousyksiköt, jotka vaaditaan neuvoston asetuksen (EY) N:o 1172/95[13] ja komission asetuksen (EY) N:o 1917/2000[14] määrittelyjen mukaisesti.2. Komission asetuksen (ETY) N:o 2454/93 308 d artiklan mukaisesti jäsenvaltioiden on toimitettava komissiolle sen pyynnöstä tiedot edellisten kuukausien aikana vapaaseen liikkeeseen luovutettujen sellaisten tuotteiden määristä, joihin sovelletaan tässä asetuksessa säädettyjä tullietuuksia.3. Komissio valvoo tiiviissä yhteistyössä jäsenvaltioiden kanssa CN-koodiin 0803 00 19, nimikkeisiin 0603, 1006 ja 1701 sekä CN-koodeihin 1604 14 11, 1604 14 18, 1604 14 90, 1604 19 39 ja 1604 20 70 kuuluvien tuotteiden tuontia sen määrittämiseksi, täyttyvätkö 20 tai 21 artiklassa tarkoitetut edellytykset.26 artikla1. Tämän asetuksen täytäntöönpanossa komissiota avustaa yleisten tullietuuksien komitea, joka muodostuu jäsenvaltioiden edustajista ja jonka puheenjohtajana on komission edustaja.2. Komitea voi käsitellä mitä tahansa komission esille ottamaa tai jäsenvaltion pyytämää asiaa, joka liittyy tämän asetuksen soveltamiseen.3. Komitea tarkastelee yhteisön yleisen tullietuusjärjestelmän vaikutuksia 1 päivän heinäkuuta 2005 ja 31 päivän joulukuuta 2008 välisen ajan kattavan komission kertomuksen perusteella. Kertomuksessa käsitellään kaikkia 1 artiklan 2 kohdassa tarkoitettuja etuusmenettelyjä.4. Komitea vahvistaa työjärjestyksensä.27 artikla1. Jos tähän artiklaan viitataan, sovelletaan päätöksen 1999/468/EY 5 ja 7 artiklaa.2. Päätöksen 1999/468/EY 5 artiklan 6 kohdassa tarkoitettu määräaika vahvistetaan kolmeksi kuukaudeksi.28 artiklaJos tähän artiklaan viitataan, sovelletaan päätöksen 1999/468/EY 3 ja 7 artiklaa.V OSASTOLOPPUSÄÄNNÖKSET29 ARTIKLAYleisten tullietuuksien väliaikaisesta peruuttamisesta Myanmarin liitolta 24 päivänä maaliskuuta 1997 annetun neuvoston asetuksen (EY) N:o 552/97[15], jossa viitataan neuvoston asetuksiin (EY) N:o 3281/94[16] ja (EY) N:o 1256/96[17], katsotaan viittaavan tämän asetuksen vastaaviin säännöksiin.30 artikla1. Tämä asetus tulee voimaan 1 päivänä heinäkuuta 2005. Neuvoston asetus (EY) N:o 2501/2001 kumotaan 30 päivästä kesäkuuta 2005.2. Tämän asetuksen 3 artiklan 2 kohtaa ja 8–11 artiklaa sovelletaan päivästä, jona tämä asetus julkaistaan Euroopan unionin virallisessa lehdessä .3. Tätä asetusta sovelletaan 31 päivään joulukuuta 2008. Tätä päivämäärää ei sovelleta vähiten kehittyneitä maita koskevaan erityiseen menettelyyn eikä muihin tämän asetuksen säännöksiin siltä osin kuin niitä sovelletaan yhdessä kyseisen menettelyn kanssa.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä […].Neuvoston puolestaPuheenjohtajaLIITE IYhteisön yleisen tullietuusjärjestelmän edunsaajamaat [18] JA -ALUEET+++++ TABLE ++++++++++ TABLE +++++LIITE IILuettelo 1 artiklan 2 kohdan a ja b alakohdassa tarkoitettujen menettelyjen soveltamisalaan kuuluvista tuotteistaSEN ESTÄMÄTTÄ, MITÄ YHDISTETYN NIMIKKEISTÖN (CN) TULKINTASÄÄNNÖISSÄ SÄÄDETÄÄN, TAVARAN KUVAUS ON OHJEELLINEN JA ETUUSKOHTELU MÄÄRÄYTYY CN-KOODIEN MUKAISESTI. JOS ILMOITETTU CN-KOODI ON ”EX”-KOODI, ETUUSKOHTELU MÄÄRITETÄÄN SEKÄ CN-KOODIN ETTÄ KUVAUKSEN PERUSTEELLA. TÄHDELLÄ (*) MERKITTYJÄ TUOTTEITA LUOKITELTAESSA ON NOUDATETTAVA ASIAA KOSKEVISSA YHTEISÖN SÄÄNNÖKSISSÄ SÄÄDETTYJÄ EDELLYTYKSIÄ.Yleisen menettelyn (7 artikla) sekä kestävää kehitystä ja hyvää hallintoa koskevan erityisen kannustusmenettelyn soveltamisalaan (8 artikla) kuuluvat tuotteet jaotellaan luettelossa tunnuksella ”NS” ( non-sensitive ) 7 artiklan 1 kohdassa tarkoitetuiksi muiksi kuin aroiksi tuotteiksi ja tunnuksella ”S” ( sensitive ) 7 artiklan 2 kohdassa tarkoitetuiksi aroiksi tuotteiksi. Yksinkertaisuuden vuoksi tuotteet luetellaan ryhmissä. Näihin voi kuulua tuotteita, jotka on vapautettu yhteisen tullitariffin mukaisista tulleista tai joiden tullit on suspendoitu.+++++ TABLE +++++LIITE IIIASETUKSEN 9 ARTIKLASSA TARKOITETUT YLEISSOPIMUKSETA OSAKeskeiset ihmisoikeuksia ja työntekijöiden oikeuksia koskevat YK:n/ILO:n yleissopimukset+++++ TABLE +++++B OSAYmpäristönsuojelua ja hyvän hallinnon periaatteita koskevat yleissopimukset+++++ TABLE ++++++++++ TABLE +++++[1] EYVL L 346, 31.12.2001, s. 1.[2] KOM(2004) 461 lopullinen.[3] KOM(1994) 212 lopullinen.[4] EUVL C […], […], s. […].[5] EUVL C […], […], s. […].[6] EUVL C […], […], s. […].[7] GATTin päätös kehitysmaiden erillis- ja suosituimmuuskohtelusta, vastavuoroisuudesta ja entistä täysipainoisemmasta osallistumisesta, tehty 28 päivänä marraskuuta 1979 (L/4903).[8] KOM(2004) 461 lopullinen.[9] EYVL L 346, 31.12.2001, s. 1.[10] EYVL L 253, 11.10.1993, s. 1.[11] EYVL L 184, 17.7.1999, s. 23.[12] EYVL L 256, 7.9.1987, s. 1, asetus sellaisena kuin se on viimeksi muutettuna asetuksella (EY) N:o 2031/2001 (EYVL L 279, 23.10.2001, s. 1).[13] EYVL L 118, 25.5.1995, s. 10, asetus sellaisena kuin se on viimeksi muutettuna asetuksella (EY) N:o 1882/2003 (EUVL L 284, 31.10.2003, s. 1).[14] EYVL L 229, 9.9.2000, s. 14, asetus sellaisena kuin se on muutettuna asetuksella (EY) N:o 1669/2001 (EYVL L 224, 21.8.2001, s. 3).[15] EYVL L 85, 27.3.1997, s. 8.[16] EYVL L 348, 31.12.1994, s. 1, asetus sellaisena kuin se on viimeksi muutettuna asetuksella (EY) N:o 2820/98 (EYVL L 357, 30.12.1998, s. 1).[17] EYVL L 160, 29.6.1996, s. 1, asetus sellaisena kuin se on muutettuna asetuksella (EY) N:o 2448/96 (EYVL L 333, 21.12.1996, s. 12).[18] Luetteloon saattaa sisältyä maita, jotka on poistettu väliaikaisesti yhteisön GSP-järjestelmästä tai jotka eivät ole noudattaneet hallinnollisen yhteistyön vaatimuksia, mitä edellytetään mailta, jotta tavaroille voidaan myöntää tullietuus. Epäselvissä tapauksissa kannattaa ottaa yhteyttä komissioon tai maan toimivaltaisiin viranomaisiin.[19] Kestävää kehitystä ja hyvää hallintoa koskevaa erityistä kannustusmenettelyä sovellettaessa CN-koodin 0306 13 tuotteiden tulli on 3,6 prosenttia.[20] Tähän tuotteeseen ei sovelleta 1 jaksossa tarkoitettua menettelyä.[21] CN-koodin 0710 80 85 tuotteisiin ei sovelleta 1 jaksossa tarkoitettua menettelyä.[22] CN-koodin 0811 10 90 tuotteisiin ei sovelleta 1 jaksossa tarkoitettua menettelyä.[23] Näihin tuotteisiin ei sovelleta 1 jaksossa tarkoitettua menettelyä.[24] Kestävää kehitystä ja hyvää hallintoa koskevaa erityistä kannustusmenettelyä sovellettaessa CN-koodien 1704 10 91 ja 1704 10 99 tuotteisiin sovellettava paljoustulli on enintään 16 prosenttia.[25] Näihin tuotteisiin ei sovelleta 1 jaksossa tarkoitettua menettelyä.[26] Näihin tuotteisiin ei sovelleta 1 jaksossa tarkoitettua menettelyä.[27] Näihin tuotteisiin ei sovelleta 1 jaksossa tarkoitettua menettelyä.[28] Näihin tuotteisiin ei sovelleta 1 jaksossa tarkoitettuja etuuksia.


Avis juridique important

|

52002PC0406(01)

Ehdotus: neuvoston asetus asetuksen (EY) N:o 2965/94 muuttamisesta Euroopan unionin elinten käännöskeskukseen sovellettavien talousarviota ja varainhoitoa sekä keskuksen asiakirjoihin tutustumista koskevien sääntöjen osalta  /* KOM/2002/0406 lopull. - CNS 2002/0167 */

Virallinen lehti nro 331 E , 31/12/2002 s. 0050 - 0056

Ehdotus: NEUVOSTON ASETUS asetuksen (EY) N:o 2965/94 muuttamisesta Euroopan unionin elinten käännöskeskukseen sovellettavien talousarviota ja varainhoitoa sekä keskuksen asiakirjoihin tutustumista koskevien sääntöjen osalta(komission esittämä)PERUSTELUT1. YleistäUusi Euroopan yhteisöjen yleiseen talousarvioon sovellettava varainhoitoasetus tulee voimaan 1. tammikuuta 2003. Siinä käsitellään muun muassa yhteisöjen erillisvirastojen talousarviota ja rahoitusta uudelta kannalta.Tärkeimmistä uudistuksista säädetään seuraavissa säännöksissä:* (185 artikla):* Komissio antaa varainhoidon puiteasetuksen sellaisille yhteisöjen perustamille elimille, joilla on oikeushenkilöllisyys ja jotka todellisuudessa saavat talousarviosta suoritettavaa avustusta. Tällaisten elinten varainhoitoa koskevat säännöt voivat poiketa puiteasetuksesta ainoastaan, jos se on välttämätöntä elinten toiminnasta johtuvien erityisvaatimusten vuoksi ja jos komissio antaa siihen suostumuksensa.* Euroopan parlamentti antaa neuvoston suosituksesta vastuuvapauden 1 kohdassa tarkoitettujen elinten talousarvioiden toteuttamisesta.* Komission sisäisellä tarkastajalla on kyseisten elinten osalta samat toimivaltuudet kuin komission yksiköiden osalta.* Edellä tarkoitetut elimet soveltavat komission kirjanpitäjän antamia kirjanpitosääntöjä, jotta niiden tilinpäätökset voidaan yhdistää komission tilinpäätökseen.* (46 artiklan 3 kohdan d alakohta): 185 artiklan 1 kohdassa tarkoitettujen elinten henkilöstötaulukon vahvistaa yhteisön budjettivallan käyttäjä.Näiden uudistusten vuoksi on muutettava myös erillisvirastojen perustamissäädöksiä. Varainhoito- ja rahoitussäännökset annetaan omassa varainhoitoasetuksessa. Myös perustamissäädöksessä (yleensä neuvoston asetus) on kuitenkin varainhoitoa ja talousarviota koskevia säännöksiä (mm. talousarvion vahvistaminen ja toteuttaminen, valvontakeinot, kirjanpito, vastuuvapauden myöntäminen sekä viraston varainhoitoasetuksen hyväksymismenettely).Erillisvirastojen perustamissäädöksiin on siis tehtävä tarpeelliset muutokset, jotta uusi järjestelmä voitaisiin ottaa käyttöön.  Oheisissa ehdotuksissa on kyse näistä muutoksista.Myös niiden erillisvirastojen, joita varainhoitoasetuksen 185 artiklan 1 kohdassa esitetty määritelmä ei kata, säädöskehys on saatettava uuden varainhoitoasetuksen mukaiseksi ainakin siltä osin, että tilien keskitetyt ennakkotarkastukset lopetetaan kokonaan.Näissä ehdotuksissa otetaan kantaa myös kahteen muuhun yhteisön erillisvirastoihin liittyvään kysymykseen.Ensimmäinen näistä liittyy nykyiseen hallinnonuudistusprosessiin ja koskee hallinnon avoimuutta ja kansalaisten oikeutta tutustua asiakirjoihin. Varainhoitoasetuksen uudelleenlaatimisen yhteydessä toimielimet sopivat, että uuteen varainhoitoasetukseen sisällytetään säännös, jonka mukaan kansalaisilla on oltava yhteisön säädöskehyksessä määritellyissä rajoissa oikeus tutustua erillisvirastoja koskeviin tietoihin. Euroopan parlamentin, neuvoston ja komission asiakirjojen saamisesta yleisön tutustuttavaksi annetun Euroopan parlamentin ja neuvoston asetuksen (EY) N:o 1049/2001 hyväksymisen yhteydessä kyseiset kolme toimielintä sopivat yhteisellä julistuksella, että yhteisön virastojen on noudatettava samoja sääntöjä asiakirjoihin tutustumisesta. Tästä syystä komissio ehdottaa asiakirjoihin tutustumista koskevan säännöksen lisäämistä nykyisten viidentoista erillisviraston perustamissäädöksiin.Toinen kysymys liittyy yhteisön erillisvirastojen johtajien nimitysmenettelyyn. Vaikka virastojen perustamissäädöksiä annettaessa neuvoston tarkoituksena olikin mahdollistaa johtajan toimikauden uusiminen, komissio katsoo, että useimpien säädösten nykyinen sanamuoto ei ilmennä tätä tarkoitusta riittävän selkeästi. Säännös, jonka mukaan toimikausi voidaan uusia, voidaan tulkita tarkoittavan ainoastaan sitä, että toimenhaltija voi toimikautensa päättyessä asettua ehdolle uutta toimikautta varten. Tällöinkin yhteisön erillisvirastojen on kuitenkin noudatettava perustamissäädöksessään säädettyä menettelyä. Kyseinen tulkinta perustuu EY:n perustamissopimuksen 214 artiklan 1 kohdan vastaaviin säännöksiin komission jäsenten nimittämismenettelystä sekä 223 ja 225 artiklan säännöksiin EY:n tuomioistuimen tuomareiden nimittämismenettelystä. Erillisvirastojen johtajien erityisaseman vuoksi tämän vastaavuuden säilyttäminen on perusteltua, ja näin voidaan poiketa yhteisöjen muuhun henkilöstöön sovellettavien palvelussuhteen ehtojen 8 artiklan tulkinnasta, jonka mukaisesti palvelussuhdetta voidaan pidentää ilman uutta valintamenettelyä.Komissio ehdottaa nykyisten säännösten selkeyttämistä siten, että ei olisi tarpeen käynnistää uutta hakumenettelyä aina, kun johtajan toimikausi päättyy. Tällöin työsopimusta voitaisiin jatkaa toimivaltaisen elimen ehdotuksesta ilman uutta hakua. Näin voitaisiin taata virastojen johtamisessa tarvittava jatkuvuus ja samalla huolehtia siitä, että ne pysyvät avoimina uusille ideoille ja politiikoille. Työsopimusta voitaisiin jatkaa tällä tavoin vain kerran, mikä ei kuitenkaan estäisi johtajaa hakemasta paikkaa uudelleen toisen toimikautensa päättyessä. Sama henkilö voisi siis säilyttää paikkansa toisen toimikautensa päättymisen jälkeenkin, jos hänet valitaan uuden hakumenettelyn tuloksena.2. Ehdotusten laajuusVarainhoitoasetuksen uudelleenlaatimisprosessin yleisen edistymisen perusteella voidaan olettaa, että uutta (185 artiklaan ja 46 artiklan 3 kohdan d alakohtaan) perustuvaa järjestelmää on sovellettava seuraaviin kolmeentoista yhteisön erillisvirastoon:* Euroopan ammatillisen koulutuksen kehittämiskeskus (Thessaloniki) [1][1]  Asetus (EY) N:o 337/75, annettu 10. helmikuuta 1975.* Euroopan elin- ja työolojen kehittämissäätiö (Dublin) [2][2]  Asetus (EY) N:o 1365/75, annettu 26. toukokuuta 1975.* Euroopan ympäristökeskus (Kööpenhamina) [3][3]  Asetus (EY) N:o 1210/90, annettu 7. toukokuuta 1990.* Euroopan koulutussäätiö (Torino) [4][4]  Asetus (EY) N:o 1360/90, annettu 7. toukokuuta 1990.* Euroopan huumausaineiden ja niiden väärinkäytön seurantakeskus (Lissabon) [5][5]  Asetus (EY) N:o 302/93, annettu 8. helmikuuta 1993.* Euroopan lääkearviointivirasto (Lontoo) [6][6]  Asetus (EY) N:o 2309/93, annettu 22. heinäkuuta 1993.* Euroopan työturvallisuus- ja työterveysvirasto (Bilbao) [7][7]  Asetus (EY) N:o 2062/94, annettu 18. heinäkuuta 1994.* Euroopan unionin elinten käännöskeskus (Luxemburg) [8][8]  Asetus (EY) N:o 2965/94, annettu 28. marraskuuta 1994.* Euroopan rasismin ja muukalaisvihan seurantakeskus (Wien) [9][9]  Asetus (EY) N:o 1035/97, annettu 2. kesäkuuta 1997.* Euroopan jälleenrakennusvirasto (Thessaloniki) [10][10]  Asetus (EY) N:o 2667/2000, annettu 5. joulukuuta 2000.* Euroopan elintarviketurvallisuusviranomainen [11][11]  Asetus (EY) N:o 178/2002, annettu 28. tammikuuta 2002.* Euroopan lentoturvallisuusviranomainen [12][12]  .../KOM(2000) 595 lopullinen, 4. joulukuuta 2000. Asetus (EY) N:o .../2002, annettu ... kesäkuuta 2002.* Euroopan meriturvallisuusviranomainen [13][13]  .../KOM(2002) 802 lopullinen, 8. joulukuuta 2000. Asetus (EY) N:o .../2002, annettu ... kesäkuuta 2002.Lisäksi sitä voidaan soveltaa Eurojustiin [14], joka kuuluu tosin kolmannen pilarin piiriin, mutta on hyvinkin rinnastettavissa yhteisön erillisvirastoihin sekä varainhoidon että rahoituksen kannalta.[14]  Neuvoston päätös 2002/187/YOS, tehty 28. helmikuuta 2002.Seuraavat kaksi yhteisön erillisvirastoa eivät saa avustusta yleisestä talousarviosta:* Sisämarkkinoilla toimiva yhdenmukaistamisvirasto (Alicante) [15][15]  Asetus (EY) N:o 40/94, annettu 20. joulukuuta 1993.* Yhteisön kasvilajikevirasto (Angers) [16][16]  Asetus (EY) N:o 2100/94, annettu 27. heinäkuuta 1994.Näin ollen ne eivät kuulu 185 artiklassa annetun määritelmän piiriin. Sen sijaan ehdotukset sisäisen tarkastuksen saattamiseksi uuden varainhoitoasetuksen mukaiseksi koskevat myös niitä.Alun perin oli tarkoitus käsitellä myös Euroopan rautatievirastoa (KOM(2002) 23 lopullinen). Rautatieviraston perustamiseen liittyvä lainsäädäntömenettely on kuitenkin vasta alkuvaiheessa, joten se päätettiin jättää tämän ehdotuksen ulkopuolelle.Avoimuuteen liittyvät muutokset, joilla lisätään perustamissäädöksiin säännökset oikeudesta tutustua asiakirjoihin, koskevat kaikkia viittätoista nykyistä yhteisön erillisvirastoa (riippumatta siitä, sovelletaanko niihin varainhoitoasetuksen 185 artiklaa). Sen sijaan ne eivät koske Eurojustia. [17][17]  Asetusta (EY) N:o 1049/2001 ei sovelleta suoraan kolmannen pilarin asioihin.Ehdotuksessa selkeytetään säännöksiä, jotka koskevat edellä lueteltujen kolmentoista viraston johtajien nimitysmenettelyä. Tällaista selkeytystä ei kuitenkaan tarvita asetukseen N:o 1360/90, sellaisena kuin se on muutettuna asetuksella N:o 1572/98. Tämä asetus on mallina ehdotettujen muutosten ja Eurojust-päätöksen sanamuodolle. Eurojustin tapauksessa hallinnollinen johtaja ei ole viraston päällikkö, vaan hän työskentelee kollegion ja sen puheenjohtajan alaisuudessa (päätöksen 2002/187/YOS 29 artiklan 4 kohta). Näin ollen hallinnollisen johtajan asema ei ole verrattavissa komission jäsenten tai yhteisöjen tuomioistuimen tuomareiden asemaan. Asetuksessa N:o 2667/2000 Euroopan jälleenrakennusvirastosta ei ole minkäänlaisia säännöksiä johtajan toimikauden uusimisesta. Siksi tämän asetuksen asianomaiseen kohtaan ei ehdoteta muutoksia.3. Ehdotusten olennainen sisältö3.1. Yleisestä talousarviosta avustetaan neljäätoista virastoa, jotka kuuluvat näin ollen uuden varainhoitoasetuksen 185 artiklan piiriin. Näiden virastojen osalta ehdotusten olennainen sisältö on seuraava:* 185 artiklan mukaisesti:* Euroopan parlamentti antaa vastuuvapauden neuvoston suosituksesta* komission sisäisen tarkastajan toimivaltuudet määritellään tarkasti ja keskitetyistä ennakkotarkastuksista luovutaan* kirjanpidosta annetaan uuden varainhoitoasetuksen mukaiset säännökset,* komission 185 artiklasta antaman julistuksen mukaisesti:* komissio on sitoutunut kuulemaan Euroopan parlamenttia, neuvostoa ja tilintarkastustuomioistuinta 185 artiklan 1 kohdan mukaisesti annettavasta varainhoidon puiteasetuksesta. Näin ollen eri virastojen perustamissäädöksiin ei tarvitse sisällyttää muodollista vaatimusta tilintarkastustuomioistuimen kuulemisesta erikseen jokaisesta varainhoitoasetuksesta,* 46 artiklan 3 kohdan d alakohdan mukaisesti:* henkilöstötaulukon vahvistaa yhteisön budjettivallan käyttäjä,* tietynasteisen teknisen yhdenmukaisuuden varmistamiseksi:* talousarvion toteuttamisesta vastaa tästä lähtien viraston johtaja (näin ei ole ollut kahdessa ns. ensimmäisen sukupolven erillisvirastossa eli Thessalonikissa sijaitsevassa Cedefop-keskuksessa ja Dublinissa sijaitsevassa elin- ja työolojen kehittämissäätiössä)* kunkin viraston oman varainhoitoasetuksen antaa kyseisen viraston hallintoneuvosto tai vastaava elin antaa (komissiota kuultuaan). Tämä edistää huomattavasti menettelyjen yhdenmukaistamista. Nykyään virastojen varainhoitoasetukset antaa joko neuvosto tai viraston hallintoneuvosto tai vastaava elin, ja joissakin tapauksissa myös komissio ja tilintarkastustuomioistuin osallistuvat menettelyyn. Menettelyjen erilaisuus johtuu yksinomaan erillisvirastojen historiallisesta kehityksestä, eikä sille ole minkäänlaista objektiivista perustetta* budjettimenettelyssä käytettävää terminologiaa yhdenmukaistetaan jossain määrin uuden yleiseen talousarvioon sovellettavan varainhoitoasetuksen mukaiseksi,* ensimmäiseen sukupolveen kuuluvien kahden viraston nykyiset varainhoitoasetukset [18] kumotaan:[18]  Asetukset (EY) N:o 1416/76 ja N:o 1417/76, annettu 1. kesäkuuta 1976.* Thessalonikin Cedefopin ja Dublinin kehittämissäätiön varainhoitoasetukset ovat tähän asti olleet neuvoston asetuksia. Kuten edellä todettiin, tämä erityisjärjestely ei ole enää tarkoituksenmukainen eikä sen säilyttämiseen ole mitään ole aihetta.3.2. Niiden kahden erillisviraston osalta, joihin 185 artiklaa ei voida soveltaa, on syytä ottaa huomioon uudesta varainhoitoasetuksesta johtuvat perustavanlaatuiset muutokset tilintarkastus- ja valvontajärjestelyihin. Niinpä onkin loogista ajanmukaistaa ainakin kyseisten virastojen perustamisasetusten säännökset varainhoidon valvonnasta (erityisesti, koska Angers'issa sijaitsevan kasvilajikeviraston perustamisasetuksessa viitataan edelleen komission varainhoidon valvojaan, ja tämä toimihan lakkautetaan uuden varainhoitoasetuksen tullessa voimaan).3.3. On muistettava, että komissio esitti jo vuonna 1997 ehdotuksia yhdeksän erillisviraston perustamisasetusten muuttamisesta [19]. Koska kyseiset muutosehdotukset sisältyvät osittain nyt annettaviin ehdotuksiin ja ovat osaksi vanhentuneet, komissio peruuttaa ne tässä yhteydessä virallisesti.[19]  KOM(1997) 489 lopullinen, 6.10.1997; muutettu asiakirjalla KOM(1998) 289 lopullinen, 4.5.1998.3.4. Viidentoista nykyisen viraston avoimuussäännöksiin ehdotetaan lisättäväksi lauseke, jonka mukaan- asetusta N:o 1049/2001 sovelletaan myös virastojen asiakirjoihin- viraston hallintoneuvosto tai vastaava elin antaa tarvittavat täytäntöönpanomääräykset- yhteisöjen tuomioistuimella on toimivalta käsitellä muutoksenhaku asiakirjoihin tutustumista koskevaan erillisviraston päätökseen.3.5. Perustamissäädösten säännökset erillisviraston johtajan nimittämisestä ehdotetaan saatettavaksi 7 päivänä toukokuuta 1990 annetun asetuksen N:o 1360/90 [20], sellaisena kuin se on muutettuna 17 päivänä heinäkuuta 1998 annetulla asetuksella N:o 1572/98 [21], 7 artiklan 1 kohdan säännösten mukaisiksi.[20]  EYVL L 131, 23.5.1990, s. 1.[21]  EYVL L 206, 23.7.1998, s. 1.4. Menettelyyn liittyvät kysymykset4.1. Tässä asiakirjassa tarkoitettuihin 18:aan perussäädökseen sovelletaan seuraavia menettelyjä:* 308 artikla (neuvoston päättää yksimielisesti Euroopan parlamenttia kuultuaan): asetukset (EY) N:o 337/75, N:o 1365/75, N:o 1360/90, N:o 302/93, N:o 2309/93, N:o 2062/94, N:o 2100/94, N:o 40/94, N:o 2965/94, N:o 1035/97 (myös 213 artikla), N:o 2667/2000* 175 artikla (251 artiklan mukainen menettely, lisäksi kuullaan talous- ja sosiaalikomiteaa sekä alueiden komiteaa): asetus (EY) N:o 1210/90* 251 artikla (yhteispäätösmenettely): asetus (EY) N:o 178/2002 (myös 37, 95 ja 133 artikla sekä 152 artiklan 4 kohdan b alakohta; ts. kuullaan myös talous- ja sosiaalikomiteaa sekä alueiden komiteaa), KOM(2000) 595 lopullinen (myös 80 artiklan 2 kohta) ja KOM(2000) 802 lopullinen (myös 80 artiklan 2 kohta)* 279 artikla (neuvosto päättää yksimielisesti Euroopan parlamenttia ja tilintarkastustuomioistuinta kuultuaan): asetukset (EY) N:o 1416/76 ja N:o 1417/76* Euroopan unionista tehdyn sopimuksen 34 artiklan 2 kohdan c alakohta (myös 31 artikla) (neuvosto päättää yksimielisesti): neuvoston päätös 2002/187/YOS.4.2. Euroopan lääkearviointiviraston nykyinen perustamissäädös (asetus N:o 2309/93) saatetaan korvata uudella, komission ehdotukseen KOM(2001) 404 lopullinen perustuvalla säädöksellä. Jos uusi perustamissäädös annetaan, lääkearviointiviraston perustamissäädöksen muuttamista koskeva ehdotus on tulkittava uuden perustamissäädöksen muutosehdotukseksi. Tässä tapauksessa komissio antaa yhteisön lainsäädäntöelinten käyttöön kaiken tarvittavan teknisen asiantuntemuksen auttaakseen niitä mukauttamaan ehdotusta siten kuin uuden perustamissäädöksen asianomaiset säännökset edellyttävät.5. Menettelyn kiireellisyysKoska uusi varainhoitoasetus tulee voimaan 1. tammikuuta 2003, nämä ehdotukset on hyväksyttävä kussakin tapauksessa sovellettavalla lainsäädäntömenettelyllä vuoden 2002 loppuun mennessä.Komissio pyytää kaikkia toimielimiä, jotka osallistuvat ehdotusten hyväksymiseen, kiirehtimään menettelyä, jotta asianomaisten elinten oikeusperustan muutokset tulisivat voimaan samaan aikaan kuin uusi varainhoitoasetus.2002/0167 (CNS)Ehdotus: NEUVOSTON ASETUS asetuksen (EY) N:o 2965/94 muuttamisesta Euroopan unionin elinten käännöskeskukseen sovellettavien talousarviota ja varainhoitoa sekä keskuksen asiakirjoihin tutustumista koskevien sääntöjen osaltaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 308 artiklan,ottaa huomioon komission ehdotuksen [22],[22]  EYVL C [...], [...], s. [...].ottaa huomioon Euroopan parlamentin lausunnon [23],[23]  EYVL C [...], [...], s. [...].sekä katsoo seuraavaa:(1) On syytä yhdenmukaistaa Euroopan unionin elinten käännöskeskuksen perustamisesta 28 päivänä marraskuuta 1994 annetun neuvoston asetuksen (EY) N:o 2965/94 säännökset Euroopan yhteisöjen yleiseen talousarvioon sovellettavasta varainhoitoasetuksesta [...] päivänä [...] annetun asetuksen (EY, Euratom) N:o [...] ja erityisesti sen 185 artiklan kanssa.(2) Asetuksen (EY) N:o 2965/94 10 artiklan sanamuotoa on syytä tarkistaa keskuksen rahoitusta koskevien yksityiskohtaisten sääntöjen selkeyttämiseksi.(3) Yleiset periaatteet ja rajoitukset, jotka koskevat kansalaisten oikeutta tutustua asiakirjoihin, vahvistetaan Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annetussa Euroopan parlamentin ja neuvoston asetuksessa (EY) N:o 1049/2001 [24].[24]   EYVL L 145, 31.5.2001, s. 43.(4) Mainitut kolme toimielintä sopivat asetuksen (EY) N:o 1049/2001 antamisen yhteydessä yhteisellä julistuksella, että virastojen ja muiden vastaavien elinten olisi annettava asetuksen mukaiset säännöt asiakirjoihinsa tutustumisesta.(5) Tästä syystä asetukseen (EY) N:o 2965/94 on syytä sisällyttää tarvittavat säännökset asetuksen (EY) N:o 1049/2001 soveltamiseksi Euroopan unionin elinten käännöskeskukseen sekä oikeudellista muutoksenhakua koskeva lauseke sen takaamiseksi, että asiakirjaan tutustumista koskevan hakemuksen hylkäämiseen voidaan hakea muutosta.(6) Näin ollen asetusta (EY) N:o 2965/94 on muutettava.(7) On hyödyllistä selventää sääntöjä, joita sovelletaan johtajan toimikauden uusimista koskeviin ehtoihin ja menettelyihin, ja yhdenmukaistaa säännöt kaikkien niiden yhteisön elinten osalta, joiden johtaja voidaan nimittää uudeksi toimikaudeksi,ON ANTANUT TÄMÄN ASETUKSEN:1 artiklaMuutetaan asetusta (EY) N:o 2965/1994 seuraavasti:1) Korvataan 8 artiklan 3 kohta seuraavasti:"Johtokunta hyväksyy vuosittain kertomuksen keskuksen toiminnasta ja toimittaa sen 15 päivään kesäkuuta mennessä Euroopan parlamentille, neuvostolle, komissiolle, tilintarkastustuomioistuimelle ja 2 artiklassa tarkoitetuille elimille."2) Korvataan 9 artiklan 1 kohta seuraavasti:"Keskuksen päällikkönä on johtaja, jonka johtokunta nimittää komission ehdotuksesta viisivuotiskaudeksi, jota voidaan komission ehdotuksesta jatkaa yhden kerran enintään viidellä vuodella."3) Korvataan 10 artiklan 2 kohdan b alakohta seuraavasti:"Jollei käynnistysvaihetta käsittelevässä c alakohdassa mainituista säännöksistä muuta johdu, keskuksen tulot koostuvat- maksuista, joita ne elimet, joita varten keskus toimii, ja ne toimielimet tai muut elimet, joiden kanssa on sovittu yhteistyöstä, suorittavat korvauksena keskuksen tarjoamista palveluista- avustuksesta, jonka yhteisö myöntää erityisesti toimielinten yhteisten toimintojen rahoittamista varten."4) Korvataan 13 artikla seuraavasti:"13 artikla1. Keskuksen kaikista tuloista ja menoista laaditaan kalenterivuotta vastaavaa varainhoitovuotta varten arvio, jonka perusteella tulot ja menot otetaan keskuksen talousarvioon, johon sisältyy henkilöstötaulukko.2. Keskuksen talousarvion tulojen ja menojen on oltava tasapainossa.3. Johtokunta laatii vuosittain keskuksen johtajan laatimaan ehdotukseen perustuvan ennakkoarvion keskuksen tuloista ja menoista seuraavaa varainhoitovuotta varten. Johtokunta toimittaa tämän ennakkoarvion ja sen mukana henkilöstötaulukkoa koskevan ehdotuksen komissiolle 31 päivään maaliskuuta mennessä.Komissio ottaa huomioon ennakkoarvion vahvistaessaan 2 artiklassa tarkoitetuille elimille myönnettäviä avustuksia vastaavat arviot alustavassa esityksessä Euroopan yhteisöjen yleiseksi talousarvioksi (jäljempänä 'yleinen talousarvio').Komissio toimittaa ennakkoarvion alustavan talousarvioesityksen yhteydessä Euroopan parlamentille ja neuvostolle (jäljempänä yhteisesti 'budjettivallan käyttäjä').Budjettivallan käyttäjä vahvistaa keskuksen henkilöstötaulukon.4. Johtokunta vahvistaa keskuksen talousarvion ennen kunkin varainhoitovuoden alkua ja mukauttaa sitä tarpeen mukaan 10 artiklan 2 kohdan b alakohdassa tarkoitettuun yhteisön avustukseen ja 2 artiklassa tarkoitettujen elinten suorittamiin maksuihin."5) Korvataan 14 artiklan 2 ja 3 kohta seuraavasti:"2. Komission sisäisellä tarkastajalla on keskuksen osalta samat toimivaltuudet kuin komission yksiköiden osalta.3. Keskuksen tilinpitäjä toimittaa alustavan tilinpäätöksen ja selvityksen varainhoitovuoden talousarvio- ja varainhallinnosta komission tilinpitäjälle päättynyttä varainhoitovuotta seuraavan varainhoitovuoden 1 päivään maaliskuuta mennessä. Komission tilinpitäjä konsolidoi neuvoston asetuksen (EY, Euratom) N:o [...]* (jäljempänä 'yleinen varainhoitoasetus') 128 artiklassa tarkoitettujen toimielinten ja hajautettujen elinten alustavat tilinpäätökset.4. Komission tilinpitäjä toimittaa keskuksen alustavan tilinpäätöksen ja selvityksen varainhoitovuoden talousarvio- ja varainhallinnosta tilintarkastustuomioistuimelle päättynyttä varainhoitovuotta seuraavan varainhoitovuoden 31 päivään maaliskuuta mennessä. Varainhoitovuoden talousarvio- ja varainhallintoa koskeva selvitys toimitetaan myös Euroopan parlamentille ja neuvostolle.5. Saatuaan keskuksen alustavaa tilinpäätöstä koskevat huomautukset, jotka tilintarkastustuomioistuin on laatinut yleisen varainhoitoasetuksen 129 artiklan mukaisesti, keskuksen johtaja vahvistaa keskuksen lopullisen tilinpäätöksen omalla vastuullaan ja toimittaa sen johtokunnalle lausuntoa varten.6. Keskuksen johtaja toimittaa lopullisen tilinpäätöksen ja hallintoneuvoston lausunnon Euroopan parlamentille, neuvostolle ja tilintarkastustuomioistuimelle viimeistään päättynyttä varainhoitovuotta seuraavan varainhoitovuoden heinäkuun 1 päivänä.7. Lopullinen tilinpäätös julkaistaan.8. Keskuksen johtaja toimittaa tilintarkastustuomioistuimelle vastauksen tämän huomautuksiin 30 päivään syyskuuta mennessä. Vastaus toimitetaan myös johtokunnalle.9. Ennen vuoden N+2 huhtikuun 30 päivää Euroopan parlamentti myöntää neuvoston määräenemmistöllä antamasta suosituksesta keskuksen johtajalle vastuuvapauden varainhoitovuoden N talousarvion toteuttamisesta.* EYVL L ..."6) Korvataan 15 artikla seuraavasti:"15 artiklaJohtokunta vahvistaa keskukseen sovellettavat varainhoitoa koskevat säännökset komissiota kuultuaan. Säännökset eivät saa poiketa varainhoidon puiteasetuksesta, jonka komissio on antanut Euroopan yhteisöjen yleiseen talousarvioon sovellettavan varainhoitoasetuksen 185 artiklan mukaisesti, ellei se ole välttämätöntä keskuksen toiminnasta johtuvien erityisvaatimusten vuoksi ja ellei komissio suostu siihen."7) Lisätään uusi 18 a artikla seuraavasti:"18 a artiklaKeskuksen hallussa oleviin asiakirjoihin sovelletaan Euroopan parlamentin ja neuvoston asetusta (EY) N:o 1049/2001*.Johtokunta antaa asetuksen (EY) N:o 1049/2001 soveltamista koskevat yksityiskohtaiset säännöt kuuden kuukauden kuluessa tämän asetuksen voimaantulosta.Päätöksiin, jotka keskus on tehnyt asetuksen (EY) N:o 1049/2001 8 artiklan mukaisesti, voidaan hakea muutosta tekemällä kantelu Euroopan oikeusasiamiehelle EY:n perustamissopimuksen 195 artiklassa määrättyjen edellytysten mukaisesti tai nostamalla kanne yhteisöjen tuomioistuimessa EY:n perustamissopimuksen 230 artiklassa määrättyjen edellytysten mukaisesti.* EYVL L 145, 31.5.2001, s. 43."2 artiklaTämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä Neuvoston puolesta Puheenjohtaja